Kurs i obuka - Naučite da napravite plan zaštite od udesa\nNaučite da napravite plan zaštite od udesa\nNaučite da napravite plan zaštite od udesa - Audio verzija\nPreporučeno je da predstavnici pravnih subjekata, odnosno preduzetnika i privrednih društava pohađaju specijalizovani seminar - naučite da napravite plan zaštite od udesa. Svakako će pomenuta edukacija biti od koristi za lica zadužena za zdravlje na radu i protivpožarnu zaštitu u okviru određenih organizacija, ali i za osobe ovlašćene za uspostavljanje i sprovođenje fizičko - tehničkog obezbeđenja u svim objektima javnog značaja. Podrazumeva se da su dobrodošli i oni koji, iz privatnih ili profesionalnih razloga imaju potrebe da prošire znanja iz naznačene oblasti.\nSvi koji su zainteresovani za naznačenu obuku moraju najpre da se prijave i navedu svoje lične podatke, tačnije prezime, ime, datum rođenja i broj mobilnog ili fiksnog telefona koji koriste. Taj postupak mogu da obave u svakoj poslovnici Obrazovnog centra Akademije Oxford, odnosno u više od 20 gradova širom Srbije, ali i elektronskim putem ili preko telefona nekog od predstavništava. Kada bude gotova registracija prijavljenih, organizovaće se upis na seminar. Istaknuto je da ovoj proceduri svi oni moraju da prisustvuju i da nadležnom službeniku predaju odgovarajuću dokumentaciju. Njen tačni sadržaj, vreme i mesto sprovođenja upisne procedure svim polaznicima će biti na vreme saopšteni.\nZa osobe koje rade u nekom preduzeću, a žele da pohađaju ovu edukaciju biće organizovana korporativna obuka i kurs - naučite da napravite plan zaštite od udesa. Predavanja, shodno izboru polaznika mogu da se prate uživo ili online, s tim da će za sprovođenje klasičnih časova biti ponuđeno nekoliko lokacija. Prijavljeni će, dakle moći da biraju između savremeno opremljnih prostorija u najbližoj poslovnici pomenute obrazovne institucije, odgovarajućeg prostora u komapniji za koju rade ili nekog trećeg mesta koje smatraju pogodnim, a gde svakako mora biti uslova za adekvatno odvijanje nastavnog procesa. Termine održavanja predavanja, tempo rada i datum početka programa zajedno će odrediti ovlašćeni predstavnik organizatora i osoba koja istupa u ime firme čiji će zaposleni pohađati seminar.\nPojedinačni polaznici mogu nastavu da prate odvojeno do ostalih, u paru ili u grupi, a oni koji se odluče za individualnu obuku biće u prilici da predviđena znanja i veštine usvajaju brzinom koja im odgovara, budući da neće imati kome da se prilagođavaju tokom kursa. Iako na prvi pogled izgleda da je kandidat koji izabere ovaj pristup pasivan za vreme nastave i da samo prima gotove informacije, između njega i nadležnog profesora se zapravo odvija aktivan komunikacijski proces. Predavač ga podstiče da iznosi svoje mišljenje u vezi sa temama koje se obrađuju, da komentariše ono što je čuo, ali je takođe slobodan i da postavlja pitanja u vezi sa onim što mu nije jasno i da traži dodatna objašnjenja, ako bude potrebe. Osim naznačenih pogodnosti, polaznik će moći da obaveze koje mu nameće ova eduakcija lako uklopi u svoj način života i dnevnu rutinu, s obzirom na to da će biti slobodan da navede kojim danima i u koje vreme mu odgovara da ima časove, kao i kog datuma bi želeo da počne sa radom. Taj raspored, međutim pre početka zvanične upotrebe moraju da odobre ovlašćeni profesor i koordinator za nastavu u konkretnom predstavništvu organizatora. Ukoliko bude potrebe da se u njega unesu određene promene, svakako će se voditi računa o željama datog polaznika i nastojaće se da se što veći broj njih ispuni.\nKandidatima koji žele da rade u društvu još jednog kolege namenjen je poluindividualni kurs i obuka - naučite da napravite plan zaštite od udesa. Tada dvoje prijavljenih funkcionišu kao partneri u obrazovnom procesu, međusobno se pomažu i savetuju, čineći učenje dinamičnijim i interesantnijim. Njihova međusobna komunikacija je takođe veoma vaažna za proširivanje znanja i kompetencija, budući da kandidati tako razmenjuju svoja mišljenja, iskustva i ideje. Polaznicima koji odaberu ovaj pristup će biti pružena prilika da raspored rada značajno prilagode svojim potrebama. Oni će navesti kada bi želeli da seminar startuje, te u koje vreme i kojim danima im odgovara da imaju časove, ali će najpre za traženi plan delovanja morati da dobiju saglasnost svog profesora i ovlašćenog predstavnika navedene obrazovne institucije, pošto su i oni ravnopravni učesnici u obrazovnom procesu.\nGrupa funkcioniše kao celina, pa stoga njeni članovi moraju biti u potpunosti ravnopravni. Upravo iz tog razloga nikome od njih neće biti omogućeno da u vezi sa rasporedom rada iznosi svoje predloge i zahteve, pošto se u tom smislu ne može svima izaći u susret. Vreme početka eduakcije, termine održavanja predavanja i njihovu učestalost odrediće ovlašćeni koordinator za nastavu u navedenoj obrazovnoj instituciji, a prijavljeni će imati obavezu da se tom rasporedu, uz odgovarajuće ustupke, prilagode i striktno ga slede do kraja sprovođenja programa.\nBilo da se odluče za rad u grupi, u paru ili pojedinačni, ovi kandidati mogu da pohađaju klasične časove, na koje će u određeno vreme dolaziti u najbližu poslovnicu organizatora. Tamo će se edukovati u prijatnoj atmosferi i u prostorijama u potpunosti prilagođenim savremenim obrazovnim tendecijama. Pored toga, imaju mogućnost da prate online seminar - naučite da napravite plan zaštite od udesa, za koji međutim moraju da se adekvatno pripreme. Imaju, naime obavezu da pre početka nastave na svoje računare instaliraju specijalnu vrstu softvera. Predviđeno je da kandidati to obave samostalno, sledeći uputstva koja budu dobili, ali ukoliko im to ne bude pošlo za rukom, svakoga dana tokom radnog vremena mogu da se obrate za pomoć informatičkim stručnjacima u bilo kojoj poslovnici navedene institucije, gde će dobiti potrebnu tehničku podršku.\nKoje oblasti proučava obuka i kurs - naučite da napravite plan zaštite od udesa?\nNova pravna normativa i Zakon o vanrednim situacijama zaštitu od tehničko - tehnoloških nesreća, koje se u tekstu zakona nazivaju udes, u situacijama kada je ugrožen život i zdravlje ljudi, materijalna imovina i životna sredina, propisuje neophodne mere kojima se sprečavaju i otklanjaju posledice takvih događaja. Predavači će na časovima koje obuhvata stručni kurs i obuka - naučite da napravite plan zaštite od udesa istaći da su privredna društva i druga pravna lica orjentisana na aktivnosti u kojima postoje ili bi mogle da postoje opasne materije u propisanim količinama, ili koja upravljaju objektima sa povišenim rizikom od nesreća ili terorističkih aktivnosti, dužna da preduzmu neophodne mere za sprečavanje ili ograničavanje udesa. Pored toga, pravna lica koja se bave poslovnom delatnošću u rudnicima i objektima za odlaganje ili skladištenje radioaktivnih materijala organizuju i sprovode zaštitu i spasavanje u skladu sa propisima. Prisutni će biti informisani da su, na osnovu Zakona o vanrednim situacijama doneti podzakonski akti, odnosno pravilnici koji bliže uređuju postupke procene rizika, planove zaštite i sredstva za zaštite u slučajevima udesa.\nProfesori će objasniti da se plan zaštite od udesa donosi na osnovu Pravilnika o načinu izrade i sadržaju plana zaštite od udesa. Tim zvaničnim dokumentom je regulisana organizacija i postupci obaveštavanja, aktiviranje struktura za reagovanje u slučaju udesa, procena situacije, kao i donošenje odluka, mere za smanjivanje rizika na radnim mestima zahvaćenih udesom, organizacija upozoravanja nadležnih državnih organa i stanovništva, rad organa i zaposlenih u sprovođenju zaštite i spasavanja ljudi i zaštiti životne sredine, ali i ponovna organizacija rada i oporavljanje od udesa.\nOsobe koje budu pratile specijalizovani seminar - naučite da napravite plan zaštite od udesa biće upućene i u strukturu ovog dokumenta, te će im nadležni stručnjaci navesti koje komponente on treba da poseduje. Tako će objasniti šta se podrazumeva pod procenom opasnosti, merama odgovora na udes, aktiviranjem organa i struktura za reagovanje u slučaju udesa, kao i pod informisanjem javnosti. Polaznicima će biti napomenuto da osnovna struktura Plana podrazumeva i grafičke priloge (prikaz objekata i postrojenja, centre opasnosti, maksimalni domet opasnosti, pristupne puteve za intervenciju, prikaze magacina opreme za spasavanje, prikaz lokacija snaga za spasavanje, centar za komunikaciju), ali i evidencije i prateća dokumenta (programi osposobljavanja, planovi vežbi, provere znanja).\nProcena opasnosti se izrađuje da bi se sagledala ugroženost života i zdravlja ljudi i stepen povredivosti životne sredine i objekata od posledica udesa izazvanih opasnim materijama ili terorističkim aktivnostima. Profesori će istaći da takav dokument sadrži opšte podatke o pravnom licu (naziv i adresa, odgovorno lice, podatke o opasnim materijama i njihovim osobinama, karakteristike uređaja, opreme, postrojenja, lokacije i okruženja, kao i karakteristike objekta sa aspekta osetljivosti na terorističke aktivnosti). Njime treba da bude obuhvaćena i identifikacija opasnosti (prikaz scenarija udesa sa najgorim mogućim posledicama), mere prevencije, u cilju sprečavanja udesa ili smanjenja verovatnoće nastanka i umanjenja njegovih posledica, ali i snage i sredstva, odnosno raspoloživi ljudski i materijalni resursi.\nNa predavanjima će predavači napomenuti da je, prema scenariju udesa i analizi povredivosti moguće identifikovati stepen njegove težine koji se izražava u pet nivoa (I, II, III, IV, V). Dok traje obuka i kurs - naučite da napravite plan zaštite od udesa polaznici će saznati da je pitanje informisanja javnosti regulisano članom 16. Pomenutog Pravilnika, u kome se nalaže da javnost bude upoznata sa vrstom opasnosti koja je nastala kao posledica udesa, sistemom po kome se upravlja vanrednom situacijom, te sa merama zaštite i spasavanja od posledica udesa.\nNa časovima će biti reči i o metodologiji Plana zaštite od udesa, koja je izneta u Prilogu 1 Pravilnika i obuhvata metode i postupke procenjivanja opasnosti od udesa. Do procene opasnosti se dolazi na osnovu propisa, standarda, tehničke i tehnološke dokumentacije i propisanih procedura. Polaznici će biti obavešteni da se podaci o opasnim materijama prikupljaju za sve materije koje se upotrebljavaju, prerađuju, skladište i odlažu. Od značaja za procenu su fizičke, hemijske, toksikološke i eko - toksikološke osobine za svaku popisanu materiju, kao i opis eventualnih štetnih uticaja po zdravlje i život ljudi i životnu sredinu. Potrebni podaci za svaku materiju su i granična vrednost izloženosti ljudi, maksimalno dozvoljena koncentracija u radnoj sredini, granična količina emisije, kao i koncentracija koja nema akutno štetno dejstvo.\nNadležni stručnjaci će objasniti da je mogući nivo udesa određen prema kategoriji, te da se podrazumeva da je za I nivo udes imao posledice samo na postrojenje, kod II nivoa pogođeni su postrojenje i kompleks, na III nivou posledice udesa pogađaju deo naselja, deo ili ceo grad ili jedinicu lokalne samouprave. U slučaju udesa IV nivoa uticaj je proširen na deo teritorije ili celu Republiku Srbiju, dok V nivo udesa ima negativno dejstvo na teritoriju van granica naše države, to jest tretira se kao međunarodni.\nU koje vreme i na kom mestu se odvija kurs i obuka - naučite da napravite plan zaštite od udesa?\nOsobe koje rade u nekom preduzeću i interesuje ih navedena edukacija mogu da pohađaju korporativni seminar - naučite da napravite plan zaštite od udesa. Termine i učestalost održavanja njihovih časova, kao i vreme početka kursa zajedno će odrediti ovlašćeni predstavnik date firme i koordinator za nastavu u konkretnoj poslovnici pomenute institucije. Polaznici će biti u mogućnosti da časove pohađaju na klasičan način ili preko interneta, a ukoliko se odluče za prvu opciju moći će da biraju između nekoliko mesta za održavanje predavanja. Nude im se moderno opremljene prostorije najbliže poslovnice organizatora, neki odgovarajući prostor u okviru njihove kompanije, kao i bilo koje drugo mesto na kome postoje odgovarajući tehnički uslovi za odvijanje obrazovnog procesa. U slučaju da odaberu nastavu preko interneta, sami će odrediti mesto na kome će raditi, budući da će to činiti preko svojih kompjutera.\nPojedinačni kandidati takođe imaju mogućnost da uživo pohađaju predavanja, ali će na njih, prema definisanom rasporedu morati da dolaze isključivo u prostorije najbliže poslovnice pomenute institucije. Na raspolaganju im je i online nastava, koju će pratiti preko svojih računara i upravo su zbog toga obavezni da na njih prethodno instaliraju tačno određeni tip softvera. Ta taj postupak dobiće sva potrebna uputstva i objašnjenja i najverovatnije moći da ga obave samostalno. No, ako se ne budu snašli, na raspolaganju im je tehnička podrška koju će pružiti IT stručnjaci u svakoj poslovnici organizatora.\nKandidatima koji žele da raspored rada tokom ove edukacije maksimalno prilagode svojim potrebama i načinu života namenjena je individualna obuka i kurs - naučite da napravite plan zaštite od udesa. Oni su slobodni da navedu kada im odgovara da počnu sa radom, kao i kojim danima i u koliko sati bi bilo najpogodnije da imaju časove. Taj predlog razmotriće njihov profesor i zvanični predstavnik institucije organizatora i, ako ga ocene prihvatljivim proglasiće traženi raspored zvaničnim, što će svakako polazniku pružiti mogućnost da se znatno lakše organizuje i prilagodi novim obavezama.\nIstu mogućnost da znatno utiču na raspored po kome će se raditi imaće i kandidati koji se odluče za poluindividualni pristup. Tada, zapravo dvoje polaznika istovremeno prati predavanja i mogu da se, najpre međusobno, a zatim i sa svojim predavačem i zvaničnim predstavnikom organizatora dogovore u vezi sa svim detaljima obrazovnog procesa. Tako će, dakle zajedno odrediti vreme njegovog početka, kao i termine održavanja časova i njihovu učestalost.\nOsobe čiji izbor, međutim bude grupni kurs i obuka - naučite da napravite plan zaštite od udesa biće obavezne da se prilagode terminima za održavanje časova koje unapred bude odredio ovlašćeni koordinator za nastavu u konkretnoj poslovnici organizatora. Takođe će morati da prihvate propisani tempo delovanja i vreme početka kompletnog programa. U vezi sa tim neće moći da ulažu bilo kakve prigovore, jer se jednom utvrđeni raspored neće menjati do kraja sprovođenja programa.\nNa koji način je organizovan seminar - naučite da napravite plan zaštite od udesa?\nPolaznici koji su na nastavu prijavljeni kao fizička lica mogu da se edukuju online, ali i da traže da se za njih organizuje klasična obuka i kurs - naučite da napravite plan zaštite od udesa. U prvoj varijanti biće obavezni da na svoje kompjutere prethodno instaliraju namenski softver, jer bez toga neće moći da prate predavanja preko interneta. Ovaj postupak zaista nije komplikovan i smatra se da svaki prosečni kandidat može da ga obavi bez ičije pomoći. Oni koji se ne budu snašli mogu da računaju na tehničku podršku informatičara u svakoj poslovnici naznačene institucije. Kandidati koji budu izrazili želju da predavanja prate uživo dolaziće na časove u određeno vreme u najbližu poslovnicu organizatora i tamo se obučavati u podsticajnoj radnoj atmosferi, uz korišćenje savremenih obrazovnih sredstava.\nNezavisno od toga da li se opredele za standardni ili rad preko interneta, novi polaznici mogu nastavu da prate odvojeno od ostalih, to jest da odaberu individualnu edukaciju. Tada ovlašćeni profesor zapravo podučava samo jednu osobu i stoga joj se maksimalno posvećuje. Kroz međusobnu interakciju može jasno da uvidi njene sposobnosti, interesovanja, predznanje i brzinu kojom uči, te da u skladu sa tim kriterijumima formira svoje podučavanje. Kandidati koji se opredele za ovaj pristup moći će i da navedu kada žele da počnu sa obukom, kao i kojim danima i u koje vreme im je zgodno da imaju časove. Da bi taj raspored postao validan, moraju ga najpre odobriti zvanični predavač i koordinator za nastavu u određenoj poslovnici organizatora.\nOrganizator je ponudio i mogućnost da polaznici nastavu pohađaju u dvoje, što će reći da poluindividualni kurs i obuka - naučite da napravite plan zaštite od udesa obezbeđuje prijavljenima mogućnost da zajedno sa svojim partnerom usvajaju predviđena znanja, da se međusobno pomažu i podržavaju, te tako učine postupak učenja dinamičnijim i zanimljivijim. Ovde im se nudi i prilika da raspored rada u velikoj meri prilagode svojim potrebama, te će dakle istaći kada je najbolje da seminar počne, kao i koji termini i učestalost održavanja časova bi najmanje poremetili njihovu ustaljenu rutinu. Ako se sa predloženim planom saglasi nadležni predavač i koordinator za nastavu u instituciji organizatora, on će postati zvaničan i primenjivaće se sve vreme trajanja kursa.\nGrupna edukacija kreirana namenjena je osobama koje najbolje funkcionišu u aktivnom okruženju i putem interakcije sa drugim ljudima. Nikome od prijavljenih koji se budu obučavali na ovakav način neće biti dozvoljeno da raspored rada bilo u kom smislu prilagođavaju svojim potrebama. Biće zapravo obavezni da se pridržavaju termina i učestalosti održavanja časova, kao i datuma za početak nastave koji odredi zvanični predstavnik pomenute obrazovne institucije.\nUkoliko je potrebno organizovati nastavu za zaposlene u nekoj firmi, sprovešće se korporativni seminar - naučite da napravite plan zaštite od udesa. Oni mogu predavanja da prate uživo i to na više lokacija. U ponudi su savremeno opremljene prostorije najbližeg predstavništva organizatora, neki adekvatni prostor kompanije za koju rade, kao i svako drugo mesto na kome je moguće kvalitetno sprovesti obrazovni proces. Takođe im se nudi prilika da časove pohađaju preko interneta, a u svakom slučaju moraće da se pridržavaju termina početka obuke, vremena i ritma održavanja časova koje sporazumno budu odredili ovlašćeni predstavnik njihovog preduzeća i koordinator za nastavu u datoj poslovnici naznačene institucije.\nKoliko je predviđeno da traje obuka i kurs - naučite da napravite plan zaštite od udesa?\nZa polaznike čiji izbor bude grupni kurs i obuka - naučite da napravite plan zaštite od udesa, sve detalje obrazovnog procesa određuje isključivo koordinator za nastavu u okviru pomenute obrazovne institucije, dok polaznici imaju obavezu da ih se pridržavaju sve vreme trajanja programa.\nPlanirano je da korporativna nastava takođe traje isti broj časova, ali će tada vreme i učestalost održavanja časova zajedno da odrede osobe koje istupa u ime konkretne firme i zvanični predstavnik institucije organizatora.\nPolaznici koji budu pohađali poluindividualni seminar - naučite da napravite plan zaštite od udesa, kao i oni koji budu radili odvojeno od ostalih imaće isti fond časova, ali će u vezi sa njihovim rasporedom moći da se dogovore sa svojim profesorom i ovlašćenim predstavnikom naznačene institucije.\nSpisak gradova za kurs i obuku "Naučite da napravite plan zaštite od udesa"


JOŠ U TEŠKOM STANjU: Operisani mladići koji su izvodili ludorije na snegu u Košutnjaku\nNovosti - 19.01.2021\nMLADIĆI koji su sa sankanja na Košutnjaku završili u Urgentnom centru, nalaze se u veoma teškom zdravstvenom stanju. Kako su "Novosti" saznale u Urgentom centru, jednom od dvojice sugrađana izvađena je slezina, dok je drugi takođe operisan i ugrađena mu je šipka u ruku, a ...\nMLADIĆI POVREĐENI NA SANKANJU NA GUMI U TEŠKOM STANJU: Obojica operisana, jednom izvađena slezina, drugom stavljena ...\nKurir - 19.01.2021\nMladići koji su sa sankanja na Košutnjaku završili u Urgentnom centru, nalaze se u veoma teškom zdravstvenom stanju. Kako se saznaje u Urgentom centru, jednom od dvojice sugrađana izvađena je slezina, dok je drugi takođe operisan i ugrađena mu je šipka u ruku, a pokidani su mu i ...\nPink - 19.01.2021\nPOVREĐENI NA SANKANJU NA GUMI U TEŠKOM STANJU: Operisani, jednom izvađena slezina, drugom stavljena šipka u ruku\nEspreso - 19.01.2021\nNeodgovorno sankanje u nedelju uveče u Ulici kneza Višeslava na Košutnjaku, izazvalo je saobraćajnu nezgodu Mladići koji su sa sankanja na Košutnjaku završili u Urgentnom centru, nalaze se u veoma teškom zdravstvenom stanju.\nPokušali da se SANKAJU NA GUMI, pa umalo IZGUBILI ŽIVOTE: Mladići povređeni na Košutnjaku i dalje u teškom stanju\nBlic - 20.01.2021\nMladići koji su sa sankanja na Košutnjaku završili u Urgentnom centru, nalaze se u veoma teškom zdravstvenom stanju. U Urgentom centru kažu da je jednom od dvojice sugrađana izvađena je slezina, dok je drugi takođe operisan i ugrađena mu je šipka u ruku, a pokidani su mu i ...\nTRAGIČNO SANKANJE NA KOŠUTNJAKU: Dvojica mladića zbog sulude ideje završili u bolnici, hitno operisani!\nMondo - 20.01.2021\nMladići od 21 i 24 godine ne mareći za svoju, ali i tuđu bezbednost, odlučili su da se umesto da koriste ski stazu na Košutnjaku oprobaju u sankanju na gumi, koju su pritom, prikačili za automobil. Kako se saznaje u Urgentom centru, jednom od dvojice sugrađana izvađena je ...\nTRAGIČNO SANKANJE NA KOŠUTNJAKU: Dvojica mladića završili na operacionom stolu, poznato u kakvom su stanju\nSrbija Danas - 20.01.2021\nMladići od 21 i 24 godine ne mareći za svoju, ali i tuđu bezbednost, odlučili su da se umesto da koriste ski stazu na Košutnjaku oprobaju u sankanju na gumi, koju su pritom, prikačili za automobil. Mladići koji su sa sankanja na Košutnjaku završili u Urgentnom centru, nalaze se ...\nPoznato stanje mladića koji su povređeni tokom sankanja na Košutnjaku: Obojica su operisana\nTelegraf - 20.01.2021\nMladići koji su sa sankanja na Košutnjaku završili u Urgentnom centru , nalaze se u veoma teškom zdravstvenom stanju. Kako javljaju Novosti, jednom od dvojice sugrađana izvađena je slezina, dok je drugi takođe operisan i ugrađena mu je šipka u ruku, a pokidani su mu i ligamenti.


Grčka traži produženje rokova\n15 avgust, 2012\nPrema uslovima finansijske pomoći, Grčka mora da do 2014. godine, uštedama u u budžetu, ostvari gotovo 12 milijardi eura\nGrčke vlasti, uvjerene da neće uspjeti da postignu tražene efekte štednje i rokove za njih, pokušaće narednih dana da ubijede evropske lidere da produže postavljene rokove. Tražiće se da se postizanje efekta ukupne štednje na budžetskoj potrošnji od gotovo 12 milijardi eura, sa 2014-te pomjeri za dvije godine, šsto bi Grčkoj dalo više prostora da ekonomiju zemlje ponovo postavi na noge.\nSituacija u Grčkoj, iz današnje perspektive, gotovo izgleda kao zatvoreni krug-pritisak Brisela da se usvojene mjere štednje znatno ozbiljnije primjjenjuju, a na terenu situacija u kojoj ne treba biti ekonomski stručnjak da bi se zaključilo da dodatno stezanje kaiša Grci jednostavno ne bi mogli podnijeti. Ovih dana je objavljeno kako je stopa nezaposlenosti 23 posto, više od polovine mladih Grka je bez posla i, kako danas stvari stoje, teško da mu se mogu nadati u skoroj budućnosti.\nMedjutim, rokovi koji su bili dio uslova pod kojima je Grčka dobila finansijsku injekciju su tu. Do 2014 ta zemlja mora, uštedama u budžetu, ostvariti gotovo 12 milijardi eura. Daleko od tog cilja i svjesni da ga neće moći postići do traženog roka, Grci ovih dana igraju na vjerovatno posljednju preostalu kartu- produžetak roka od dvije godine, što bi tamošnjoj vladi omogućilo da "lakše diše", ne poseže za novim mjerama štednje, kada se i ove gotovo ne mogu podnijeti.\nZato i planiraju naredne sedmice ozbiljne razgovore sa šefom euro-grupe, Žanom Klodom Junkerom, te se ključnim igračima unutar zone- Njemačkom i Francuskom. Što se Brisela tiče, on ponavllja da potpisano treba i poštovati, čekajući kako će se iskazati najmoćniji u eurozoni, dok na poražavajuće podatke o nezaposlenosti Grka, za koje mnogi optužuju drakonske mjere štednje nametnute upravo od centra evropskih institucija, reaguje.\n"Riječ je zaista o stvari koja duboko zabrinjava Evropsku komisiju, visok stepen nezaposlenosti, pogotovo mladih ljudi. To je nešto čime treba da se bavi i medjunarodna "trojka" i grčke vlasti. Za nas to nije nova vijest. Radimo preko evropskih fondova, a i ranije ove godine smo poslali evropski akcioni tim u Grčku, kao i u sedam drugih evropskih država u kojima je nezaposlenost mladih dostigla visoke stepene. Rezultati se, naravno, ne mogu očekivati za dan ili mjesec. Moraju se provesti strukturne reforme", kazao je portparol Evropske komisije Olivije Bejli.\nKakkav će biti rezultat nove grčke inicijative za produženjem rokova, teško je reći, jer su, primjera radi, Nijemci svaku priliku koristili da poruče da ne može biti riječi o promjeni bilo čega što je do sada potpisano. U suštini, moglo bi se reći da će taj rezultat najbolje pokazati da li su bileistinite glasine da je ostatak eurozone Grčku već otpisao ili će joj dati šansu da još neko vrijeme drži glavu iznad vode i dopliva do sigurne luke..


Bum ili promašaj - Redakcijski komentar - Dnevni list Danas\nPočetna » Dijalog » Redakcijski komentar » Bum ili promašaj\n1Piše: Redakcijski komentar 11. septembra 2020. 14.00 Izmenjeno: 14.01\nMinistarka građevinarstva Zorana Mihajlović izjavil je da je Vašingtonski sporazum vredan oko četiri milijarde dolara i da će Srbija razgovarati sa predstavnicima Američkog fonda za razvoj o finansiranju deonica auto puta Niš – Merdare – Priština.\nStručna javnosti ističe da je dolazak američkih finansijskih institucija na naše prostore važna i korisna stvar.\nSa druge strane, koliku će korist imati Srbija kada je reč o realizaciji određenih projekata, poput izgradnje auto puta Niš – Priština je nešto što je u ovoj fazi veoma teško procenti.\nPotpuno je jasno da će Amerilkanci insistirati na tome da njihove kompanije budu nosioci realizacije projekta a ne srpska preduzeća što predstavlja gubitak i lošiju varijantu za našu stranu.\nU tom smislu, eksperti smatraju, ne možemo očekivati da će ti projekti biti preterano unosni i isplativi za Srbiju. Takođe, postavlja se pitanje zbog čega bi za Srbiju izgradnja auto puta ka Albaniji bila prioritet, u situaciji kada još uvek nema izgrađene moderne saobraćajnice prema Bosni i Hercegovini, Crnoj Gori i Rumuniji, koje srpski turisti i izvoznici znatno češće koriste nego pravac ka Albaniji.\nIpak, čuju se i glasovi da će građani Srbije sve češće putovati na letovanje u Albaniju, do čega je došlo ove sezone jer je to jedna od retkih zemalja koja dozvoljava slobodan ulaz turistima iz naše zemlje u periodu pandemije korona virusa, te da je time izgradnja tog auto-puta značajna.\nSrbija je u ovom trenutku realizuje brojne projekte koji se sprovode korišćenjem kredita međunarodnih finansijskih organizacija tako da novo zaduživanje, ovog puta kod Amerikanaca, sa ekonomske tačke gledišta ne zvuči ni malo racionalno.\nAko se dogovori sa Vašingtonom realizuju u praksi, naša strana mora da investira na tome da na tenderima uslovi budu takvi da srpske firme budu ravnopravne sa stranima.\nMišljenje je struke da im se mora garantovati mogućnost da budu ako ne nosioci posla ono bar partneri u njegovom sprovođenju. Samo na taj način domaća građevinska operativa može profitirati i moći će se konstatovati da je sprovođenje tih projekata isplativo za državu Srbiju.\nInvesticije, Redakcijski komentar, Sporazum u Vašingtonu\n12. septembra 2020. u 22.31\nKod redakcije je uvek „Bum, promašaj! “


Karantin u B. Brodu: Građane RS-a smještaju u šatore, a one iz FBiH nakon pregleda šalju dalje – Radio Feral\nKarantin u B. Brodu: Građane RS-a smještaju u šatore, a one iz FBiH nakon pregleda šalju dalje\n27/03/2020 27/03/2020 Mirsad Zulic\t0 Comments\nOno što je portal Klix.ba i najavio jučer u popodnevnim i večernjim satima je demonstrirano u Bosanskom Brodu gdje su blizu granice postavljeni šatori u vidu karantina. Kako nam je potvrdio savjetnik direktora Granične policije BiH Svevlad Hoffman, u ovim šatorima se smještaju državljani BiH iz RS-a koji pređu granicu, dok se bh. državljani s područja FBiH šalju dalje uz policijsku pratnju.\nPotvrdio je to i komandant Općinskog štaba za vanredne situacije Ilija Јovičić.\nЈovičić je naveo da ljekar uzima bris od svakog, kontroliše temperaturu i drugo, popunjava obrasce i elektronski upućuje na potrebne adrese.\n“Osobe iz Federacije BiH se pod pratnjom sprovode do granice s FBiH i upućuju u matične opštine, prosljeđujući i podatke, i to svaki dan u 13:00 sati. Osobe iz FBiH s temperaturom i simptomima virusa odmah se upućuju u bolnicu u Doboj na daljnje postupanje”, naveo je Јovičić.\nOn je rekao da se osobe iz Republike Srpske smještaju u šatore u centralnom karantinu u Bosanskom Brodu gdje čekaju nalaz brisa, odnosno rezultate testiranja.\n“Po dobijenim nalazima, maksimalno 24 sata od ulaska u karantin, u zavisnosti od rezultata testa postupak je sljedeći: osobe za koje je utvrđeno prisustvo koronavirusa prevoze se Banju Luku u karantin, odnosno liječenje. Osobe za koje je utvrđeno da nemaju novi virus upućuju se u opštinske karantine, svako u svoju opštinu”, naveo je Јovičić.\nFederacija BiH još uvijek ne testira sve bh. državljane u karantinskim naseljima, već pojedinačno odlučuje ko će biti testiran, a ko preventivno poslan u kućnu izolaciju.\nJedan od čitatelja portala Klix.ba koji je jučer iz inostranstva ušao u BiH na graničnom prijelazu B. Gradiška kazao nam je kako osobama koje imaju mjesto prebivališta u Federaciji BiH nisu uzeti nikakvi uzorci.\nKako kaže, u BiH je ušao iz Hrvatske i to nakon što mu nije dozvoljeno da nastavi put iz Zagreba prema Istanbulu pa iz Istanbula prema Sarajevu. On nam je objasnio da mu je Granična policija Hrvatske na aerodromu naredila da uzme taksi do granice te da je pješke prešao most u Gradišci i ušao na našu teritoriju.\n← Servisne informacije za petak, 27.mart 2020.godine\nUpozorenje svim zaposlenicima u javnom i privatnom sektoru →\nLista proizvoda u FBiH čija cijena ne smije biti povećana\n17/03/2020 17/03/2020 Mirsad Zulic\t0\nPOLJOPRIVREDNICI PRED FEDERALNOM VLADOM, ALI, IZGLEDA, DANAS NIŠTA OD ŠATORSKOG NASELJA\nPoplave "siju" mine na nove površine


Jubilarno leto na Trgu galerija | TV KANAL 9 NOVI SAD\nNaslovna EMISIJE Jubilarno leto na Trgu galerija\nVIDEO K9: Koncertom „Mi u Evropi – Evropa na Trgu“ u izvođenju Aleksandar Dujin orkestra u Novom Sadu sutra počinje jubilarno, 10. Leto na Trgu galerija.\nJubilarna, deseta manifestacija Leto na Trgu galerija, u organizaciji Galerije Matice srpske, Spomen-zbirke Pavla Beljanskog i Galerije likovne umetnosti poklon zbirka Rajka Mamuzića i ove godine će svakog četvrtka, od 24. juna do 26. avgusta, doneti našim sugrađanima zanimljive sadržaje iz oblasti istorije umetnosti, filma, putopisa i muzike u kojima će moći besplatno da uživaju.\nOrganizaciju manifestacije započele su Galerija Matice srpske i Spomen- zbirka Pavla Beljanskog 2012. godine pod nazivom Leto u vrtu galerija sa željom da tokom letnjih meseci, kada je manje kulturnih dešavanja u gradu, Novosađanima prirede zanimljive i raznovrsne sadržaje koji prikazuju kulturu različitih zemalja sveta.\nOd 2018. pridružila im se i Galerija likovne umetnosti poklon zbirka Rajka Mamuzića i od tada manifestacija nosi naziv Leto na Trgu galerija.\nSve veći broj posetilaca iz godine u godinu pokazuje da je ova manifestacija prerasla u jednu od omiljenih i sada već tradicionalnih među našim sugrađanima.\nManifestacija počinje u četvrtak u 21 sat koncertom “Mi u Evropi – Evropa na Trgu” u izvođenju Aleksandar Dujin orkestra, koji će svojim prepoznatljivim aranžmanima publici izvesti odabrane francuske šansone, italijanske kancone, latino muziku Portugala i Španije, šlagere Jugoslavije, kao i englesku pop muziku.\nPored koncerta, na otvaranju Leta na Trgu galerija planirana je i projekcija multimedijalnog filma nastalog u okviru projekta Virtuelno putovanje Evropom, sa muzikom u autorskom aranžmanu Aleksandra Dujina iz osam prestonica – Pariza, Londona, Berlina, Moskve, Budimpešte, Madrida, Rima i Beograda.\nMi u Evropi – Evropa na Trgu\nPrethodni tekst60 godina postojanja MNRO


Radio TV Stara Pazova - Poslednje takmičarske večeri predstavljaju se pazovački Slovaci\nVESTI: Stara Pazova se uspešno izborila sa koronavirusom • Danas isplata minimalca za oko milion radnika • 350 slobodnih mesta u tri srednje škole u Staroj Pazovi • Pruga Stara Pazova - Beograd biće završena do marta sledeće godine • Izgrađeno preko 11,5 kilometara staza za pešake i bicikliste na teritoriji opštine • Počeo sa radom Ženski fudbalski klub u Starim Banovcima • Program RTV Stara Pazova u digitalnoj ponudi operatera Supernova na poziciji 649 i 29 i IPTV-a na poziciji 545 • VREME: Sve toplije\nPoslednje takmičarske večeri predstavljaju se pazovački Slovaci\n56. Festival amaterskih društava Vojvodine održava se od 17. do 25. maja u Staroj Pazovi u organizaciji Saveza umetničkog stvaralaštva Vojvodine i Saveza amatera opštine Stara Pazova pod pokroviteljstvom opštine i podršku staropazovačkog Centra za kulturu.\nU okviru programa smotre prikazuje se 8 predstava iz Nove Pazove, Crvenke, Kule, Sivca, Šida, Uzdina, Kovina i Stare Pazove. Poslednjeg takmičarskog dana na programu je predstava "Đavolov čardaš" po tekstu Hane Zelinove u režiji Anjičke Balaž, a u izvođenju Pozorišta VHV SKUD-a "Heroj Janko Čmelik". Sve predstave se izvode u 20 časova u Pozorišnoj sali u Staroj Pazovi, a ulaz je slobodan.\nNajbolje amatere u Vojvodine ocenjuje stručni žiri u sastavu: Vera Hrćan Ostojić, glumica Pozorišta mladih u Novom Sadu, Filip Markovinović, pozorišni i filmski reditelj i Katarina Todorović, dramaturg i docenat na Akademiji umetnosti u Novom Sadu. Proglašenje pobednika zakazano je subotu 25. maj kada će na pazovačkoj sceni biti prikazana predstava “Prva bračna noć” u po tekstu Miodraga Karadžića u režiji Milana Martinovića, u izvođenju članova Amaterskog pozorišta “Jovica Jelić” iz Banatskog Karađorđeva.


PS: Jeremić i Đilas pozivaju na krvoproliće i rat\nTanjug 15. septembra 2018. 18:05\nBEOGRAD – Lideri Saveza za Srbiju Vuk Jeremić i Dragan Đilas javno pozivaju na krvoproliće i građanski rat, pošto jedino tako mogu da dođu na vlast, saopštio je danas Pokret socijalista.\nPovodom govora Vladimira Gajića, funkcionera Narodne stranke, na osnivačkoj skupštini njenog gradskog odbora u Beogradu, Pokret socijalista kaže da je „DOS na vlast došao uništavajući izborni materijal, paleći skupštinu, rušeći RTS i linčujući protivnike“.\n„Za juriš na svoju državu vođe DOS-a su bile plaćane i zadužene sa Zapada, a dug su vratile plačkaškom privatizacijom i izručenjem Hagu državnog i vojnog rukovodstva“, dodaje se u saopštenju Pokreta socijalista.\nGajić je na skupu Narodne stranke rekao da „skoro siguran“ da ova vlast neće pasti pobedom opozicije na izborima, zahvaljujući, kako je rekao, „funkcionalno nepismenim građanima“ kojih je „preko 60 odsto“.\nOn je u govoru, za koji je nagrađen aplauzom, rekao da je „zagovornik pobune naroda“ i pozvao opoziciju da se spremi za taj trenutak.\nGajić se, takođe, založio za bojkot bilo kakvih izbora ako za njih ne budu obezbeđeni garantovani fer uslovi a, kako je rekao, „te garantije moramo imati ne od ove vlasti, nego verovatno samo od velikih sila“.\n„Govor Gajića u kome traži nasilno rušenje Vučića i aplauzi Jeremića i Đilasa rekli su sve o novom DOS-u. Kad su bili na vlasti, postavili su na Jarinju granicu između Srba i Srba, sada bi na vlast da dođu ratom Srba protiv Srba“, ističe se u saopštenju Pokreta socijalista.


Počeo sastanak Nikolića i Vučića sa predstavnicima RS-a\nVućić, Nikolić, Dodik\nU Beogradu je počeo sastanak predsjednika Srbije Tomislava Nikolića, premijera Aleksandra Vučića sa političkim predstavnicima iz Republike Srpske o najavljenom referendumu u tom entitetu, a na sastanak je prvi stigao član Predsjedništva BiH Mladen Ivanić.\nNikolić i Vučić su se sastali sa članom Predsjedništva BiH Mladenom Ivanićem, koji je i prvi stigao na sastanak, zatim predsjednikom RS-a Miloradom Dodikom, predsjednicom Vlade RS-a Željkom Cvijanović i predsjednikom Srpske demokratske stranke Mladenom Bosićem.\nRanije je Vučić je razmatrao mogućnost da ne dođe na sastanak, jer su političari iz BiH i RS-a odluke donijeli unaprijed, a stavove, suprotno dogovorenom, iznijeli u javnost i dodao da je sastanak, s obzirom na to, "mogao biti i preskočen".\nSastanak je organizovan nakon što je Vijeće za implementaciju mira u BiH (PIC) u utorak zatražilo od RS-a da ne održi referendum o Danu RS-a.\nSrbijanski lideri su odmah nakon odluke PIC-a poručili kako žele obaviti dodatne konsultacije sa predstavnicima RS-a, uz obrazloženje da žele zaštititi nacionalni interes Srbije ali i očuvati mir u regionu.


Vesti :: Samo "Narodni front" naplaćuje laparoskopiju i to 25.000 dinara\nGinekološko-akušerska klinika “Narodni front” jedina je ustanova u Srbiji koja pacijentkinjama naplaćuje 25.000 dinara za potrošni materijal prilikom izvođenja laparoskopskih operacija endometrioze jajnika, čestog poremećaja koji pogađa žene u reproduktivnom dobu\nDragan i Svetlana Jovanović iz Beograda već dugo pokušavaju da osnuju porodicu. Ali, kako bi ušli u program vantelesne oplodnje, lekari su Svetlani rekli da prvo mora da uradi laparoskopsku operaciju endometrioze jajnika kako bi se smanjio rizik od pobačaja.\n- Već četiri puta smo bezuspešno išli na insiminaciju. Lekari su nam savetovali vantelesnu oplodnju, ali da prvo zakažemo laparoskopiju. Kada smo to učinili, šokirali smo se, jer su nam rekli da se ta procedura plaća 25.000 dinara. Kasnije smo se raspitivali i saznali da je u drugim klinikama ova intervencija besplatna - priča Dragan.\nU GAK “Narodni front” kažu da su dva puta dobili saglasnost od Ministarstva zdravlja da pacijenti plaćaju učešće u materijalnim troškovima od 25.000 dinara, jer su noževi za izvođenje ove intervencije mnogo skupi, a RFZO im za to ne daje novac. Sve ostalo, kažu, pacijentkinje ne plaćaju, niti lekove niti rad lekara.\nU RFZO tvrde da imaju ugovor sa GAK “Narodni front” i da plaćaju sve operacije endometrioze.\n6. Juli 2012. Vesti 0 3422\nnarodni dinara naplacuje laparoskopiju samo vesti placaju endometrioze\nTri reči: koja pacijentkinjama naplacuje, ginekolosko akuserska klinika\nDve reči: naplacuje laparoskopiju\nJedna reč: narodni, dinara, naplacuje, laparoskopiju, samo, vesti, placaju, endometrioze


Direktor Policije Republike Srpske Darko Ćulum izjavio je da ga je telefonom pozvao ministar bezbednosti u Savetu ministara u tehničkom mandatu Dragan Mektić i obećao da će Ministarstvu unutrašnjih poslova (MUP) Republike Srpske sutra dostaviti spisak imena 24 povratnika iz Sirije.\nĆulum je ranije izjavio da na današnjoj sednici Udarne grupe za borbu protiv terorizma i jačanja sposobnosti za borbu protiv terorizma, kojoj je prisustvovao predstavnik MUP Srpske, nisu saopštena imena povratnika iz Sirije u BiH.\n– Uopšte nije bilo govora o imenima lica koja treba da dođu u BiH. U ovom trenutku bezbednosne agencije raspolažu samo informacijom da treba da dođu 24 osobe, a u pitanju su žene i deca – naglasio je Ćulum.\nOn je rekao da je Udarnoj grupi od ranije poznat stav MUP Republike Srpske – da traže da se saopšti identitet osoba koje treba da se vrate u BiH, da se provere njihovi identiteti i da se utvrdi da li su državljani BiH. Ćulum je istakao da sve te osobe koje se vraćaju moraju prvo da se provere kod bezbednosnih agencija, da se vidi kakva postoje saznanja o njima.\n– One osobe za koja se utvrdi da nisu državljani BiH, neće biti primljene u BiH. Osobe za koje budu postajali osnovi sumnje da su učestvovale na ratištima u određenim grupacijama ili terorističkim organizacijama, kao i osobe za koje postoje osnovi sumnje da su počinile krivična dela biće procesuirane – naglasio je Ćulum.\nDirektor Policije Republike Srpske je istakao da za sve druge osobe koje su radikalizovane u Siriji ili su bile pripadnici određenih grupacija, bez obzira da li je reč o ženama ili deci, treba da idu u proces resocijalizacije. Kada je reč o deci i njihovom državljanstvu, Ćulum je pojasnio da postoji posebna zakonska procedura.\n– Ako deca ostvaraju pravo na državljanstvo na osnovu roditelja onda će ići u proces za prijem u državljanstvo – rekao je Ćulum.\nOn je naveo da one osobe koje su izgubile državljanstvo BiH, odnosno koje su se odrekle državljanstva ne treba vraćati u BiH.\nĆulum je rekao da je na sednici Udarne grupe, koja je odražan u Tužilaštvu BiH u Sarajevu, rečeno da nije definitivno da će ova grupa osoba doći u subotu u BiH, te da postoji mogućnost da dođu par dana kasnije, prenosi Srpskainfo.


Manojlović: Ako krenu da nas hapse, ne prekidajte blokadu\nSavo Manojlović iz organizacije “Kreni – promeni”, koja je jedan od organizatora protesta, objavio je video sa uputstvom za današnje blokade, koje će biti održane širom Srbije. On je pozvao građane da mirno protestuju, da ne nasedaju na provokacije i poručio građanima da ne prekidaju blokadu, ako uhapse njega ili nekog drugog.\nOn je naveo da se protestuje zbog usvajanja zakona o referendumu i eksproprijaciji i upozorio građane da ne razvodnjavaju ovaj protest drugim zahtevima i protestima.\n„Pozivam sve građane da se danas u 14 sati, bez obzira na političko i versko opredeljenje, pojavite na naznačenim lokacijama koje imate na sajtu peticije Kreni – promeni, odaberite i blokirajte. Pozivamo građane na mirne proteste, ne nasedajte na provokacije, ako je veći broj provokatora, samo se povucite i idite na neku drugu naznačenu lokaciju“, rekao je Manojlović.\nOn je naveo da u Beogradu neće biti blokade automobilima, te da je „lila revolucija“ propala.\n„Danas će blokade trajati dva sata. Nastavićemo sa blokadama svake nedelje dok se ispune dva i samo dva uslova – povlačenje zakona o eksproprijaciji i referendumu. Mnogim ljudima upadaju u stanove, pozivaju ih na informativne razgovore. Ako ja ili bilo ko drugi bude uhapšen, nastavite sa protestima svake subote. Svake subote povećavajte vreme blokade za još jedan sat. Nikada nas neće moći sve uhapsiti i uhvatiti“, poručio je Manojlović.\nOn je naveo da se ne zakazuju drugi protesti i da se ovi ne razvodnjavaju.\n„Pozivam da ovo budu protesti za sve. Levičari koji ne žele da budu sa desničarima neka naprave svoju blokadu na drugom mestu, neka bude još veća od prve. Isto važi i za antivaksere i vaksere, vernike i ateiste. Danas i svih ovih subota neće postojati ni prva ni druga Srbija, postojaće samo ujedinjena i slobodna Srbija. Živela Srbija“, rekao je Manojlović.\nNEWER POSTTubinu treba oduzeti poslanički mandat\nOLDER POSTSrbija danas staje na dva sata


Srbija je slobodna a BiH djelimično\nSrbija je u godišnjem izvještaju “Fridom hausa”, organizacije koja prati stanje građanskih sloboda u svijetu, dobila oznaku “slobodna zemlja” zajedno sa Crnom Gorom i Hrvatskom, dok su BiH, Kosovo i Makedonija označene kao “djelimično slobodne”.\nNa skali od jedan do sedam, na kojoj je jedan najbolja ocjena, Srbija je kao i prošle godine dobila dvojku i u kategoriji političkih prava i građanskih sloboda, javlja “Glas Amerike”.\nU godišnjem izvještaju “Fridom hausa” za 2011. ocjenjuje se da je broj zemalja u kojima opadaju slobode nešto veći od onih u kojima raste stepen slobode, što je šesta uzastopna godina u kojoj se bilježi isti trend. Među zemljama u kojima je zabilježen najveći pad sloboda su Južna Afrika, i dvije evropske zemlje: Ukrajina i Mađarska.\nOrganizacija navodi da ”Arapsko proljeće” tokom 2011. predstavlja najveći izazov za svjetske represivne režime još od pada Sovjetskog Saveza, kao i da je taj pokret poslužio mnogima kao inspiracija. U izvještaju se još ističe da je promjena režima u Tunisu najveći pomak ka slobodnom demokratskom društvu još od 1972. godine, kada je “Fridom haus” počeo sa objavljivanjem izvještaja o građanskim pravima i slobodama.\nU rangu zemalja koje nisu slobodne nalaze se i Rusija, Avganistan, Azerbejdžan, Irak, Iran, Kazahstan i drugi, dok su kao najgore u pogledu političkih prava i građanskih sloboda ocijenjene Eritreja, Gvineja, Sjeverna Koreja, Saudijska Arabija, Somalija, Sudan, Sirija, Turkmenistan, Uzbekistan i Tibet.\nNevladina organizacija, “Fridom haus” sastavlja godišnje izveštaje o stanju sloboda, između ostalog na osnovu informacija o slobodnim izborima, višestranačkoj demokratiji, vladavini prava i jednakosti u mogućnostima.


PUTNICI OGORČENI: Otkazano oko 80 letova\nOsamdesetak letova na amsterdamskom aerodromu Schiphol otkazano je u utorak jer je nacionalni štrajk radnika javnog saobraćaja otežao putnicima i osoblju da se domognu trećeg po veličini evropskog aerodroma.\nSkoro svi vozači vozova, autobusa i tramvaja u Holandiji provode danas 24-satni štrajk, protestujući protiv predloženih reformi penzionog sistema u njihovoj zemlji.\nAvioprevoznik KLM savjetovao je putnike da odgode svoje planove i ponudio im je priliku da ponovo zakažu letove za drugi datum bez ikakvih dodatnih troškova.\nBritanski EasyJet otkazao je 24 leta nakon što je uprava aerodroma tražila od aviokompanija da ograniče broj putnika koji dolaze na Sciphol što je moguće više.\nOstale aviokompanije koje su otkazale letove su United Airlines, Flybe i Ryanair.\nŠtrajkovi, koji su doveli do ogromnih saobraćajnih gužvi širom velikih holandskih gradova u utorak ujutru, dio su širih protesta za koje se očekuje da će dovesti do novih prekida rada u tvornicama i među radnicima javnih službi u srijedu.\nSindikati zahtijevaju da vlada odustane od svojih planova da poveća starosnu dob za penzionisanje s trenutnog limita od 66 godina starosti, kao i da olakša ljudima koji obavljaju fizički zahtjevne poslove da se ranije penzionišu, prenosi Reuters.


Italijanska mafija koristi TikTok za promociju i regrutovanje omladine – radiosabac.com\nItalijanska mafija koristi TikTok za promociju i regrutovanje omladine\nNa popularnoj društvenoj mreži ljudi dele snimke gde plešu, glume ili se glupiraju. A tu je i italijanska mafija, koja se na TikToku razmeće bogatstvom i moći i predstavlja kao nešto kul. Tako se regrutuje omladina.\nKako piše Dojče vele, video traje jedva pola minute i pokazuje moć organizovanog kriminala – uz muziku „za dušu“ ljudi iz Napulja vidi se grupa pedesetak motociklista koji jezde jedva osvetljnim ulicama grada. Ako nekome nije jasno, tu je i simbol lokalnog mafijaškog klana Kamore.\n„TikTok je postao važan za mafiju. Takvim snimcima, gde se vide mladi pripadnici klana, jasno se poručuje – ovde smo mi gazde“, objašnjava Marselo Raveduto sa Univerziteta Salerno, koji već godinama proučava mafiju.\n„To je fenomen koji se sve više primećuje proteklih meseci. Iako se ne pokazuje nasilje, cilj je da se pokažu prisustvo i snaga. Za to se koriste platforme poput TikToka“, upozorio je on u razgovoru za list Republika.\nKineska platforma nije posebno izbirljiva, tamo se objavljuje sve i svašta, ali retko ima scena nasilja. Video Kamore, osim moći, omladini pokazuje još nešto – mi smo kul, ovde je prava ekipa.\nNa drugim snimcima se mladi mafijaši hvale skupom odećom, brzim automobilima i luksuznim stanovima. Najčešće su u pozadini šlageri s juga Italije, u kojima se peva o ljubavi i slobodi, ali i o poštovanju prema porodici.\n„Velika je greška misliti da mafija 2021. godine može da opstane ako izgleda onako kao u filmu Kum. Nema više nakrivljenih kapa i skraćenih sačmarica. Ti arhaični pokazatelji moći imaju sad drugo, moderno obličje. Mafija tako uspeva da preživi u našem dobu“, kaže Bonini.\nDoduše, „vrednosti“ su nepromenjene – porodica i vernost. Spektakularno se prikazuju snimci izlaska mafijaša iz zatvora i ponovnog susreta sa familijom.\nKako kaže profesor Raveduto, društvene mreže su za mafiju jednako oružje kao i pištolji.\n„To je opasno oružje, jer stvara dojam da je mafija nešto što neprestance postoji u komšiluku. Sa muzikom koja se koristi u snimcima deluju kao otmeno, u trendu, i privlače lajkove mladih“, objašnjava.\n„Predstavljaju se kao da imaju stil života koji je nešto drugačiji od običnih ljudi. Imetkom koji se pokazuje prenosi se arogantna i na neki način nasilnička poruka da običan život ne može dovesti do uspeha“, priča Raveduto.


NAKON 'STRAHA' - 'BES' Nova knjiga o Trampu stiže taman pred izbore i otkriće tajne iz KIMOVIH PISAMA\nIzvor: Press, 13.Avg.2020, 12:37\nNAKON "STRAHA" - "BES" Nova knjiga o Trampu stiže taman pred izbore i otkriće tajne iz KIMOVIH PISAMA\nUskoro izlazi nova knjiga o Donaldu Trampu, a u njoj će biti otkrivene tajne "25 ličnih pisama između Trampa i severnokorejskog lidera Kim Džong Una".\nNakon knjige "Strah" koju je ranije objavio čuveni novinar Bob Vudvard, 15. septembra će biti objavljena njegova druga knjiga o Trampu nazvana "Bes".\nIz izdavačke kuće je rečeno da u pismima koja su razmenila dva predsednika >> Pročitaj celu vest na sajtu Press << "Kim opisuje vezu dva lidera kao iz 'filma fantastike' dok su oni bili deo neverovatnog diplomatskog minueta".\nKnjiga "Bes" je nastavak "Straha", a na njenim koricama se nalazi Trampovo lice iz velike blizine. Ona treba da otkrije svetu i do sada nepoznate detalje o Trampovim odlukama u vezi sa bezbednošću zemlje, kao i njegove poteze u vezi sa pandemijom, ekonomskom katastrofom i rasnim nemirima.\nNova knjiga o Trampu "Bes"\nVudvard (77) je veteran "Vašington posta" i jedan od najzaslužnijih za razotkrivanje skandala "Votergejt" koji je srušio Ričarda Niksona.\n"Strah" je izašao u septembru 2020. godine i postao bestseler. U toj knjizi je, između ostalog, navedeno kako je Tramp tražio ubistvo sirijskog predsednika Bašara al Asada.\nVudvard nije intervjuisao Trampa za knjigu "Strah", ali je američki predsednik kasnije rekao da je pričao sa njim i da je rekao svojim savetnicima da sarađuju sa novinarem.\nNova knjiga "Bes" pokazuje kako su Trampovi odgovori na krize 2020. godine proistekli iz njegovih instinkata, navika i stila koji je razvio u prve tri godine mandata.\n"'Bes' je nastao nakon stotina sati intervjua sa svedocima, kao i pomoću zapisa, mejlova, kalendara i poverljivih dokumenata", navodi se u opisu knjige.\nU razgovoru za "Gardijan" Vudvard je rekao da je posvećen izveštavanju o "onome što se zaista dogodilo".\n- Previše ljudi je izgubilo svoju perspektivu i postalo je emocionalno nepovezano u vezi sa onim što se tiče Trampa - rekao je on.\nJoš od knjige Majkla Volfa "Vatra i bes", knjige o Trampu i njegovom predsednikovanju su postale veliki biznis.\nNedavno su bivši savetnik za nacionalnu bezbednost Džon Bolton i Mari L. Tramp, Trampova nećaka, objavili knjige koje su odmah postale bestseleri.\nKako se približava Trampova bitka protiv Džoa Bajdena, u americi se nestrpljivo očekuje i najnovija knjiga.


December 09, 2019 by City Break Apartments in Saveti\nDa bi ste sebi obezbedili najviši mogući stepen komfora u apartmanima, poželjno je da se raspitate o nekim detaljima. Naročito ako poprvi put odsedate u konkretnom apartmanu. Tako, na primer, usluga redovnog čišćenja apartmana štedi novac. Naročito ako planirate da Pročitaj više\nJune 13, 2017 by City Break Apartments in Saveti, Zanimljivosti\nU današnje vreme nije neobično videti sve veći broj putnika koji putovanje ne mogu zamisliti bez kućnog ljubimca. Životinje su u većini slučajeva ravnopravni članovi domaćinstva i zbog toga je u svetu sve više pet friendly objekata i institucija. City Pročitaj više


Insajder | JANJIĆ ZA INSAJDER: Tramp želi da sredi "nezavršene poslove" u BiH\nU Kulen Vakufu ubijen 21-godišnji migrant iz Avganistana\nBanjalučanin uhapšen zbog pljačkanja sugrađana u autobusu\nSada je stvarno ozbiljno – Mesi neće novi ugovor!\nBanjalučanin uhapšen zbog sumnje da je povrijedio policajca\nPisma iz Tamnog vilajeta – Opasan presedan\nLETINA KUHINJA - Svečana poklon pogača\nTurska u šoku: Kokoškov i Fener – “merak”\nRektorka: Studenti sa pravom negoduju\nTEŠKA SAOBRAĆAJNA NESREĆA: Poginula osamnaestogodišnja djevojka iz Čapljine\nJoš jedna žrtva virusa korona u BiH\nGlobalni rekord: 55.000 zaraženih u jednom danu\nJANJIĆ ZA INSAJDER: Tramp želi da sredi "nezavršene poslove" u BiH\nPolitički analitičar Dušan Janjić tvrdi da će SAD u narednom periodu biti sve prisutnije na Balkanu, posebno u BiH i na Kosovu.\nKomentarišući za Insajder sve učestalije posjete visokih američkih zvaničnika BiH, Janjić ističe da se u Vašingtonu već godinama ponavlja to da postoje "nezavršeni poslovi u BiH i na Kosovu".\n- To je konstanta u američkoj spoljnoj politici i tu nema ništa novo. Ko god da je mislio će Amerikanci dići ruke od BiH nije imao dobru procjenu. Ova sadašnja republikanska administracija, koja u ogromnoj mjeri zavisi od vojske i američkog vojnoindustrijskog kompleksa, posebno ne smije da dozvoli da se uruši nešto što oni smatraju najvećim rezultatom američke spoljne politike u posljednjih nekoliko decenija. Takođe je vidljivo i to da Donald Tramp želi da ubrza procese kako bi mogao da optuži demokrate da su izgubili 20 godina u BiH, a da je on riješio problem. SAD će sve više i sve intenzivnije biti prisutne u regiji, a jedan od ciljeva je da se spriječi bilo kakva mogućnost oružanih sukoba, kao i sukoba niskog intenziteta - kaže Janjić.\nKao razloge za snažniji angažman SAD u BiH Janjić ističe dvije stvari, koje, prema njegovim riječima, "bodu oči" administraciji u Vašingtonu: prva je jačanje ruskog uticaja u regiji dok kao drugi problem on navodi migrantsku krizu i opasnost od ulaska radikalnih islamista sa ratišta na Bliskom istoku u Evropu.\nOsvrćući se na sve očiglednije pritiske i zahtjeve da BiH nastavi približavanje NATO, čemu se najoštrije protivi predsjedavajući Predsjedništva BiH i lider SNSD-a Milorad Dodik, Janjić ocjenjuje da je "pohvalno to što je Dodik jasnu zauzeo stranu", ali se, prema njegovim riječima, to može smatrati i "gubitničkom politikom".\n- Jasno je da je Dodik stao na rusku stranu i on već dugo ne zavisi samo od sebe, već se stavio u ruke Rusije. BiH se trenutno drži vojne neutralnosti samo zbog pritiska Republike Srpske, a ne odlukom većine građana kakva je, recimo, situacija u Srbiji. Kad bi došlo do izjašnjavanja građana BiH većina bi vjerovatno bila za ulazak u NATO. Mislim da će to pitanje morati da se rješava političkim putem i da članstvo u NATO trenutno neće biti prioritet ali će se za dvije ili tri godine pokazati da bez toga nema ulaska u EU. Tu se postavlja i pitanje ko će i dokle će predstavljati Republiku Srpsku u tom procesu - zaključuje Janjić.\nBiH Dušan Janjić nato SAD\nNovosti: OBA BiH podmeće Srbiji i Rusiji da planiraju destabilizaciju...\nIstiče rok za prijavu za učešće na lokalnim izborima\nTEŠKA SAOBRAĆAJNA NESREĆA: Poginula osamnaestogodišnja...


Partizan i Zvezda večeras odlučuju o svojoj evropskoj sudbini\nČetvrtak, 9.12.2021., 16:30 Četvrtak, 9.12.2021., 16:25\nFudbaleri Crvene zvezde ove večeri igraju izuzetno važan meč koji će odrediti njihovu evropsku sudbinu protiv portugalske Brage u gostima, dok se Partizan bori za plasman u plej-in fazu Lige konferencija.\nEkipi Dejana Stankovića samo pobjeda garantuje učešće u plej-ofu Lige Evrope, dok u slučaju neuspjeha mogu da završe i na trećoj poziciji na tabeli i tako nastave u manje kvalitetnoj Ligi konferencija.\nTo će se desiti ako izgube i Midtjiland pobijedi Ludogorec u Bugarskoj. Utakmica počinje u 21:00.\nFudbaleri Partizana igraju odlučujući meč za plasman u plej-in fazu Lige konferencija protiv kiparskog Anortozisa na stadionu u Humskoj ulici od 18.45 časova.\n“Crno-bijelima” će za drugo mjesto biti dovoljan i bod, a podsjetimo da su prethodno u prvom kolu ove grupe na Kipru savladali Anortozis prilično lako rezultatom 0:2.\nNadaće se sličnom rezultatu i na susretu ove večeri u Humskoj, gdje se očekuje veliki broj navijača, kako domaćih, tako i gostujućih.


SEEbiz.eu / Aerodrom Nikola Tesla: Rast prihoda, dobiti i putnika u jedanaest meseci\nAerodrom Nikola Tesla: Rast prihoda, dobiti i putnika u jedanaest meseci\nDatum objave: 01.12.2018. - 13:29:30\nBEOGRAD - Broj putnika u novembru na beogradskom aerodromu "Nikola Tesla" bio je šest puta veći, a broj poletanja i sletanja za pet pet odsto veći u odnosu na novembar prošle godine, saopšteno je danas.\nKako je navedeno, u novembru je na beogradskom aerodromu opsluženo ukupno 370.456 putnika, što je uvećanje od šest odsto u odnosu na isti mesec prošle godine, a zabeleženo je i 4.338 poletanja i sletanja, što je za pet odsto više u odnosu na novembar 2017. godine.\nU prvih 11 meseci ove godine na Aerodromu "Nikola Tesla" Beograd usluženo je ukupno 5.267.613 putnika, što je šest odsto više nego u istom periodu prošle godine. Zabeleženo je 56.178 poletanja i sletanja, odnosno tri odsto više nego u istom periodu prošle godine.\nUkupno ostvaren promet robe i pošte za prvih 11 meseci ove godine uvećan je za 16 odsto u odnosu na isti period prošle godine.\nOstvaren ukupan prihod za period od januara do novembra 2018. godine iznosi 9.064.628.327 dinara i za 12 odsto je veći u odnosu na isti period prethodne godine.\nOstvareni rezultati poslovanja pokazuju da je ostvarena neto dobit u iznosu od 3.076.208.777 dinara veća za dva odsto u odnosu na isti period prethodne godine.


Suares odbio da prisustvuje ceremoniji zbog izmišljenog poziva Fife\nFudbaler Barselone Luis Suares izjavio je danas da je odbio da prisustvuje ceremoniji dodele Zlatne lopte za najboljeg fudbalera sveta u 2015. godini, pošto misli da je Medjunarodna fudbalska federacija (Fifa) “izmislila poziv”.\nSuares je ljut na Fifu zbog suspenzije iz fudbala na četiri meseca i devet medjunarodnih utakmica, koju je dobio nakon što je tokom utakmice sa Italijom, na Svetskom prvenstvu u Brazilu 2014. godine, ugrizao za rame protivničkog fudbalera Djordja Kjelinija.\nSuares sa mnogo uspeha igra u Barseloni, sa kojom je osvojio brojne trofeje, medju kojima i svetsko klupsko prvenstvo prošlog meseca u Japanu, gde je proglašen za najboljeg igrača turnira.\nOn je pozvan u Cirih, 11. januara, na ceremoniju dodele Zlatne lopte, ali je odbio da prisustvuje pošto misli da je Fifa “izmislila taj poziv”.\n“Fifa me je pozvala na dodelu Zlatne lopte uz izgovor da sam najbolji fudbaler svetskog klupskog prvenstva. Mislim da nikada do sada nisu pozvali osvajača te nagrade i onda su pomislili da pozovu mene. Bio sam veoma uzbudjen zbog učešća na svetskom klupskom prvenstvu i pokušavao sam da ne mislim na to ko ga organizuje”, rekao je Suares španskim medijima.\nZlatnu loptu, peti put u karijeri, osvojio je Suaresov saigrač iz Barselone Lionel Mesi.


RTCG - Radio Televizija Crne Gore - Nacionalni javni servis :: Arsenal :: Zemlje Z. Balkana da slijede primjer CG\n31. 05. 2019. 17:00 >> 17:00 0\nKomandantica NATO Štaba u Sarajevu, brigadna generalica Marti J. Bisel kazala je da je zadovljno saradnjom SAD i Crne Gore, kao i konstantnim progresom crnogorskog društva. Smatra da bi crnogorski primjer trebalo bi da slijede i ostale države Zapadnog Balkana,koje teže bezbjednom i prosperitetnom društvu.\nSa njom se danas u okviru To Be Secure foruma u Budvi sastao direktor Direktorata za politiku i planiranje odbrane, Ivica Ivanović.\n“On je istakao značajnu ulogu SAD u sprovođenju reformskih procesa na Zapadnom Balkanu, uz zahvalnost na sveobuhvatnoj podršci Crnoj Gori u reformi odbrambenog sektora. Ivanović je kazao da će Crna Gora ostati posvećena snažnoj saradnji sa SAD i ostalim saveznicima, kao i doprinosu međunarodnom miru i stabilnosti, potvrđujući ulogu pouzdanog saveznika u NATO Alijansi. On je dodao da će Crna Gora nastaviti da promoviše evroatlantske vrijednosti u regionu i da se zalaže za implementaciju NATO politike otvorenih vrata”, navodi se u saopštenju.\nBrigadna generalica Bisel je iskazala zadovoljstvo bilateralnom saradnjom SAD i Crne Gore, kao i konstantnim progresom crnogorskog društva.\n“Kazala je da bi crnogorski primjer trebalo bi da slijede i ostale države Zapadnog Balkana,koje teže bezbjednom i prosperitetnom društvu. Bisel je zaključila da je ovogodišnji 2BS forum potvrdio da integracija Zapadnog Balkana pozitivno utiče na bezbjednost cijele međunarodne zajednice i iskazala zadovoljstvo činjenicom da će Crna Gora i SAD u svojstvu saveznica nastaviti da podržavaju zemlje aspirante”, navodi se u saopštenju.\nIvanović je tom prilikom razgovarao I sa generalnim direktorom Direktorata za odbrambenu politiku Ministarstva odbrane Slovenije, Alešom Mišmašem, kao i sa generalnim direktorom Direktorata za politiku i planove Ministarstva odbrane Kosova, Farukom Gecijem.\nMinistarstvo odbrane Slovenije spremno je da aktivno podrži napore crnogorskog ministarstva u aktivnom sprovođenju politike Alijanse, dok je Ministarstvo odbrane Kosova zahvalno na podršci koju Crna Gora pruža Kosovu kroz aktivnu promociju politike “otvorenih vrata“, zaključak je sastanaka generalnog direktora Direktorata za politiku i planiranje odbrane, Ivice Ivanovića na 2BS forumu.\nTokom susreta sa Mišmašem, Ivanović je istakao značaj sveobuhvatne podrške koju je Slovenija pružila Crnoj Gori u periodu koji je prethodio punopravnom članstvu u NATO, uz uvjerenje da će dva Ministarstva nastaviti da kontinuirano jačaju odbrambenu saradnju u sferama od zajedničkog interesa.\n“Sastanak je bio posvećen razmatranju konkretnih modaliteta za nastavak političkog dijaloga dvije zemlje, sa posebnim osvrtom na zajedničko djelovanje u okviru regionalnih inicijativa poput Američko jadranske povelje (A-5) i DECI, te zajedničko učešće u međunarodnim misijama i operacijama”, navodi se u saopštenju. .\nMišmaš je potvrdio spremnost Ministarstva odbrane Slovenije da aktivno podrži napore Ministarstva odbrane Crne Gore u aktivnom sprovođenju politike Alijanse, kao i da podijeli iskustva i ekspertska znanja u oblasti modernizacije oružanih snaga u skladu sa savremenim bezbjednosnim izazovima.\nFokus sastanka sa Gecijem bila je dosadašnja saradnja Crne Gore i Kosova u oblasti odbrane, kao i razmatranje modaliteta za njeno unapređenje.\n“Ivanović i Geci saglasili su da je potpisivanje ovogodišnjeg odbrambenog bilateralnog plana jasan pokazatelj spremnosti za dodatno jačanje odbrambene saradnje, uz doprinos promociji sigurnosti i stabilnosti”, navodi se u saopštenju.\nGeci je istakao značaj podrške koju Crna Gora pruža Kosovu kroz aktivnu promociju politike “otvorenih vrata“, kao i na spremnost naše zemlje da svoja iskustva iz evroatlantskog procesa podijeli sa zemljama regiona koje imaju identične spoljnopolitičke aspiracije.\n“Sagovornici su izrazili očekivanje nastavka dobre saradnje u svim oblastima od zajedničkog interesa”, saopšteno je iz MO.\n2BS Forum Ivica Ivanović


Predsednik Aleksandar Vučić prisustvovao je prijemu koji je povodom Dana branilaca Otadžbine priredio ambasador Ruske Federacije Aleksandar Čepurin. Tim povodom predsednik Vučić uručio je pismo za predsednika Vladimira ...\n"Hrabri vojnici, glavno srpsko i rusko oružje"\nVučić u ambasadi Rusije na proslavi Dana branioca otadžbine\nPredsednik Srbije Aleksandar Vučić prisustvuje večeras proslavi Dana branioca otadžbine u ambasadi Rusije u Beogradu. Vučić proslavi prisustvuje zajedno sa predsedavajućim Predsedništva BiH Miloradom Dodikom. Proslava Dana otadžbine, koju organizuju ambasador Ruske Federacije ...\nSVEČANOST U AMBASADI RUSIJE: Vučić i Dodik na proslavi Dana branilaca otadžbine!\nAmbasador Rusije Aleksandar Čepurin rekao je da su Rusija i Srbija više puta morale da brane svoju nezavisnost i suverenitet i da je upravo to formiralo karakter našeg naroda. - Imamo jake vojske, ali najvažnije rusko i srpsko oružje jeste hrabrost vojnika i oficira i snaga ...\n"Srbija će imati dovoljno snage i strpljenja da izdrži iskušenja", rekao je ruski ambasador Čepurin u Beogradu na svečanosti povodom Dana branilaca otadžbine. U ambasadi Rusije u Beogradu večeras je svečano obeležen Dan branilaca otadžbine, a tom prilikom ambasador Aleksandar Č ...\nSVEČANOST U AMBASADI RUSIJE: Vučić i Dodik na proslavi Dana branilaca otadžbine! (FOTO)\nU Ambasadi Rusije u Beogradu obeležen je Dan branilaca otadžbine u prisustvu predsednika Srbije Aleksandra Vučića, patrijarha srpskog Irineja i predsedavajućeg Predsedništva BiH Milorada Dodika. Ambasador Rusije Aleksandar Čepurin rekao je da su Rusija i Srbija više puta morale ...\nPROSLAVA DANA BRANIOCA OTADžBINE: Vučić uputio pismo Putinu; Čepurin: Srbija će imati snage da izdrži iskušenja\nČepurin je istakao da su Rusija i Srbija više puta morali da brane svoju nezavisnost i suverenitet i da je upravo to formiralo karakter naših naroda U ambasadi Rusije u Beogradu večeras je svečano obeležen Dan branilaca Otadžbine, a tom prilikom ambasador Aleksandar Čepurin je ...\nPredsednik Aleksandar Vučić i predsedavajući Predsedništva BiH Milorad Dodik sastali su se u Predsedništvu Srbije. Nakon sastanka, Vučić i Dodik prisustvuju proslavi Dana branioca otadžbine u ambasadi Rusije u Beogradu.\nDAN BRANILACA OTADŽBINE OBELEŽEN U BEOGRADU: Srbija će imati dovoljno snage i strpljenja da izdrži iskušenja\nBEOGRAD - U ambasadi Rusije u Beogradu večeras je svečano obeležen Dan branilaca otadžbine, a tom prilikom ambasador Aleksandar Čepurin je rekao da Rusija podržava neutralni status Srbije kao i mirno rešenje kosovskog problema uz poštovanje međunarodnog prava.\nPrijem u ruskoj ambasadi, pismo za Putina\nPredsednik Srbije Aleksandar Vučić prisustvovao je večeras prijemu u ambasadi Rusije povodom Dana branilaca otadžbine i ambasadoru Aleksandru Čepurinu uručio pismo za predsednika Vladimira Putina u kome je, između ostalog, zahvalio na bliskoj vojno-tehničkoj saradnji Srbije i ...\nVUČIĆ POSLAO PISMO PUTINU: Pogledajte ceo sadržaj pisma\n- Tim povodom predsednik Vučić uručio je ambasadoru Čepurinu pismo za predsednika Vladimira Putina, u kome se, između ostalog, kaže: Poštovani predsedniče Putin, Ovaj veliki praznik s pravom je simbol herojstva, slave i patriotizma ruske vojske, važan svim poštovaocima onih ...\nVučić u pismu Putinu: Zadovoljstvo zbog napretka saradnje\nBeograd -- Predsednik Aleksandar Vučić uputio je predsedniku Rusije Vladimiru Putinu pismo povodom Dana branilaca otadžbine. U pismu je istakao zadovoljstvo što politički dijalog i ekonomska saradnja dveju zemalja stalno i stabilno napreduju i zahvalio na bliskoj vojno-tehničkoj ...\n"VEČITA ZAHVALNOST, POŠTOVANJE I JAKE VEZE" Vučić pisao Putinu povodom ruskog nacionalnog praznika\nPredsednik Srbije Aleksandar Vučić uputio je predsedniku Rusije Vladimiru Putinu pismo povodom Dana branilaca otadžbine u kome je istakao zadovoljstvo što politički dijalog i ekonomska saradnja dveju zemalja stalno i stabilno napreduju i zahvalio na bliskoj vojno-tehničkoj ...\nVUČIĆ POSLAO PUTINU PISMO: Čast mi je što je i srpski narod sa ruskim narodom, svojim herojskim podvizima obezbedio ...\nPredsednik Republike Srbije Aleksandar Vučić prisustvovao je prijemu koji je povodom Dana branilaca Otadžbine priredio ambasador Ruske Federacije Aleksandar Čepurin. Tim povodom predsednik Vučić uručio je ambasadoru Čepurinu pismo za predsednika Vladimira Putina, u kome se, ...\n- Srbija će imati dovoljno snage i strpljenja da izdrži iskušenja - rekao je Čepurin na svečanosti kojoj je prisustvovao i predsednik Srbije Aleksandar Vučić. Čepurin je rekao i da Rusija pozdravlja unapređenje dobrih odnosa Srbije sa svim zemljama, ako to odgovara njenim ...\nVučić u pismu Putinu: Večita zahvalnost, poštovanje i jake veze\nPredsednik Srbije Aleksandar Vučić uputio je predsedniku Rusije Vladimiru Putinu pismo povodom Dana branilaca otadžbine u kome je istakao zadovoljstvo što politički dijalog i ekonomska saradnja dveju zemalja stalno i stabilno napreduju i zahvalio na bliskoj vojno-tehničkoj ...\nBeograd -- Ruski ambasador Aleksandar Čepurin rekao da Rusija podržava neutralni status Srbije kao i mirno rešenje kosovskog problema uz poštovanje međunarodnog prava. On je to izjavio sinoć, u ambasadi Rusije u Beogradu, gde je svečano obeležen Dan branilaca Otadžbine.\nČepurin: Srbija će imati snage da izdrži iskušenja (FOTO)\nU ambasadi Rusije u Beogradu sinoć je svečano obeležen Dan branilaca Otadžbine, a tom prilikom ambasador Aleksandar Čepurin je rekao da Rusija podržava neutralni status Srbije kao i mirno rešenje kosovskog problema uz poštovanje međunarodnog prava.\nSNAŽNA PORUKA RUSIJE SRBIJI: Izdržaćete vi iskušenja! (VIDEO)\nPravda - 22.02.2019\nU ambasadi Rusije u Beogradu juče je svečano obeležen Dan branilaca Otadžbine, a tom prilikom ambasador Aleksandar Čepurin je rekao da Rusija podržava neutralni status Srbije kao i mirno rešenje kosovskog problema uz poštovanje međunarodnog prava.


EU /Thaçi i Juncker: Nema vizne liberalizacije za Kosovare bez demarkacije s C. Gorom / Radio Sarajevo\nEU / Thaçi i Juncker: Nema vizne liberalizacije za Kosovare bez demarkacije s C. Gorom\n09. 02. 2017. u 21:14:00 Anadolija\nPredsjednik Kosova Hashim Thaçi sastao se predsjednikom Evropske komisije Jean-Claude Junckerom.\nRazgovarali su o svim pitanjima koja su od međusobnog interesa u odnosima između Kosova i Evropska unije.\n"Svjestan da nema bitnijeg i hitnijeg pitanja za Kosovo i naše građane od okončanja izolacije. Moj fokus je na zaključivanju procesa liberalizacije viza", rekao je nakon sastanka Thaçi.\nJuncker je pokazao volju da se ovaj proces zaključi. Ali, predsjednik Evropske komisije je učinio jasnim da će biti nemoguće da se ovaj proces zaključi ukoliko Parlament Kosova ne ratifikuje sporazum o obeležavanju granične linije između Kosova i Crne Gore.\nPredsjednik Thaçi je rekao da je za EU neshvatljivo kako je moguće da Kosovari žele i da ovako puno traže liberalizaciju viza, a njihovi predstavnici, poslanici Skupštine Kosova, onemogućavaju kretanje bez viza svojim građanima, tako što ne glasaju za sporazum s Crnom Gorom.\n"Ovo je jedna potpuno apsurdna i neprihvatljiva situacija i svi poslanici Parlamenta Kosova su odgovorni za ovu nepravičnu izolaciju. Dakle, ja ih još jednom pozivam u ime građana Kosova, da odluče u interesu Kosova i naših građana, prije nego u njihovom ličnom ili partijskom interesu. Njihov glas za ratifikaciju sporazuma o demarkaciji okončat će nepravednu izolaciju Kosova", rekao je predsednik Thaçi.\nTagovi: Kosovo vize Jean Claude Juncker Hashim Thaçi\nOd ljeta / Šta donosi novi režim: Hrvatska uvodi jaču kontrolu na granici s BiH\nSrbija / Voz 'Kosovo je Srbija' prebačen na drugu relaciju\nAustrija / Vanredni parlamentarni izbori: Koga će Kurz odabrati za koalicionog partnera\nAustrija / Prvi rezultati: Kurzov ÖVP pred pobjedom, šokantan uspjeh FPÖ-a


Uređen željeznički most – Asfaltom spojeni Police i Gorica – TREBINJE INFO\nUređen željeznički most – Asfaltom spojeni Police i Gorica\nRekonstrukciju ove dionice, dužine oko 470 metara, finansirale su “Hidroelektrane na Trebišnjici” /HET/ sa oko 80.000 KM, a urađen je prilaz okolnim njivama, rasvjeta i ofarbana ograda.\nOn je najavio da će u narednom periodu HET urediti i pristupni put koji vodi od starog željezničkog mosta do naselja iznad izvorišta “Studenac”.\nNačelnik gradskog Odjeljenja za opštu upravu Nenad Milićević naveo je da ovu saobraćajnicu, koja je do danas bila veoma neuslovna, svakodnevno koristi veliki broj Trebinjaca, posebno onih koji žive u naseljima Gorica i Police ili rade u “Industriji alata” i pogonima prehrambene industrije “Svislajon”.\nMještanin naselja Gorice Milorad Kašiković rekao je da su do Polica morali ići okolnim putem oko tri kilometra, dok im sada treba manje od kilometra.\nPrethodna Prethodni članak: Komunalno nabavilo novo vozilo i 200 kontejnera za selekciju otpada\nSljedeća Sljedeći članak: Trebinje: Obustava saobraćaja


Uprkos nezadovoljstvu radnika, pojačane linije GSP-a - Dnevni list Danas\nBeograd Uprkos nezadovoljstvu radnika, pojačane linije GSP-a\nNakon nekoliko dana čekanja na stanicama i zastoja, građani se vozili više nego uobičajeno\nUprkos najavama da će gradski prevoz biti proređen zbog protesta vozača juče se moglo primetiti baš suprotno, nezapamćeno pojačavanje svih vozila GSP-a.\n0Piše: DanasOnline 29. decembra 2017. 23.38\nTrole i tramvaji su konstantno vozili, čak više istih linija išle su jedna za drugom, a pojačane su bile i one koje najređe idu.\nTo što je oko sto vozača GSP “Beograd”, kako nezvanično saznajemo, odsustvovalo sa posla, nije mnogo uticalo na rad javnog prevoza.\nIpak, praznične gužve nisu mogle da se sakriju ni sa dodatnim vozilima, a saobraćaj je bio dodatno opterećen na Slaviji gde su karavani autobusa u kružnom toku u popodnevnim časovima blokirali prolaz automobilima. Oni su pribegavali trubljenju u određenom ritmu, dok su pešaci koristili gužvu da pretrčavaju mimo pešačkog prelaza, u duhu praznične euforije.\nStekao se utisak da je gradski prevoz u želji da se što manje oseti nedostatak određenog broja vozača, uložio sva raspoloživa vozila, što se na kraju razvilo u praznični kolaps. Slika zastoja sa karavanima zarobljenih autobusa i trolejbusa obeležila je jučerašnji dan, nakon četvorodnevnog nedostatka gradskog prevoza.\nŠto se radnika i njihovog iskazivanja nezadovoljstva tiče, nije poznato da li će nadalje preduzimati neke mere, a jedan od sindikata u GSP-u, SOS sindikat, obećao je da će svim svojim članovima koji su danas odsustvovali sa posla nadoknaditi troškove u slučaju eventualnog smanjenja plate.


Gojković: Izbori neće biti u martu - JUGPRESS\nPredsednica Skupštine Srbije Maja Gojković rekla je danas, nakon treće runde međustranačkog dijaloga o izbornim uslovima uz posredstvo predstavnika Evropskog parlamenta, da izbori neće biti održani u martu, već u nekom kasnijem periodu i dodala da će to bitiu u periodu koji Ustav Srbije dozvoljava.\nOna je dodala da jedan od zaključaka razgovora sa tročlanom delegacijom Evropskog parlamenta i uspostavljanje Nadzornog odbora Skupštine Srbije, koji će se kao predlog naći na narednoj sednici Skupštine, „što će biti prvi takav odbor u višestranačkoj Srbiji“.\nNa pitanje novinara kada najkasnije izbori mogu biti održani Gojković je rekla da da „mora da se izračuna koji je to datum a da izbori budu redovni“.\n„Mislim da je dobro odlaganje koje će omogućiti građanima Srbije da se odluče između dve različite političke opcije. Mi nismo zabrinuti za ishod izbora bez obzira kada će biti održani. Zajednički cilj je punopravno članstvo u EU i želimo da ličimo na države koje su već deo EU i na izborne procese u tim državama“, rekla je Gojković.\nOna je rekla i „da bi bilo bolje da oni koji su tražili dijalog i učestvuju u njemu“.\nFajon je na pitanje novinara da prokomentariše blokadu zgrade RTS-a, koja se dešava u vreme održavanja razgovora o poboljšanju predizbornih uslova, rekla da „građani imaju pravo da izađu na mirne demonstracije i da je to temelj svake demokratije“, ali i da „mediji treba da rade profesionalno i da imaju uslove za profesionalni rad“.


Autor: mizjanja Datum objavljivanja: Mart 22, 2014\nCrveni polumjesec Ujedinjenih Arapskih Emirata, sa bosanskohercegovačkim sjedištem u Sarajevu, krajem protekle sedmice dopremio je vrijedne donacije u Bijeljinu i Janju. U Semberiji je bio i direktor ove organizacije, Aly Mahmoud, a cijela akcija realizirana je u saradnji sa Dobrotvornim društvom Merhamet Bijeljina i predsjednicom ove humanitarne organizacije Azrom Medinić. Nakon ove akcije, a s ciljem unap ...\nU Janji je 12. marta zasjedao Organizacioni odbor za obilježavanje 22 godine od osnivanja zloglasnog logora na poljoprivrednom dobru u selu Batković pored Bijeljine, zločina nad civilima Bijeljine i nezvaničnog početka agresije na BiH. Logor Batković je prvi logor osnovan u BiH, te posljednji koji je zatvoren tek nakon potpisivanja Dejtonskog sporazuma. Uz podršku Saveza logoraša BiH i organizacija logoraša ...\nAutor: mizjanja Datum objavljivanja: Mart 21, 2014\nPiše: Almir Mehonić (Autor je glavni i odgovorni urednik Magazina na bosanskom, francuskom i njemačkom jeziku Diwan, Luksemburg) Pogled iz dijaspore Pitanje organiziranja i idejnog pozicioniranja Bošnjaka u dijaspori aktuelno je i nakon 20 godina od velikog egzodusa našeg naroda sa prostora Balkana. Za ovih 20 godina Bošnjaci u dijaspori nisu uspjeli formirati svoju organiziranu elitu, a o institucijama i p ...\nKonferencija Rabite u Mekki\nPod pokroviteljstvom Kralja Saudijske Arabije Abdulalha bin Abdul Aziza u organizacijci Svjetske islamske lige Rabite, 2. marta 2014. godine otpočela je sa radom Druga međunarodna konferencija na temu: „Islamski svijet – problemi i mogućnost njihovog rješavanja“. Više stotina alima, predstavnika skoro svih islamskih zajednica i organizacija u islamskom svijetu, tokom trodnevnog zasijedanja obrađivat će soli ...


Kodifikacija po NATO standardima | Privredna komora Crne Gore\nKodifikacija po NATO standardima\nCrnogorskih 55 proizvoda šest kompanija je do sada kodifikovano po NATO standardima, a još 50 je spremno za to. Kodifikacija je potreban uslov za plasman proizvoda trupama Alijanse. U svijetu je 2,4 miliona registrovanih korisnika kodifikovanih proizvoda, rečeno je na okruglom stolu „Kodifikacija po NATO standardima“, održanom 26. februara 2014. godine u Privrednoj komori Crne Gore.\nSkup je organizovala Komora u saradnji sa Komunikacionim timom Savjeta za članstvo u NATO. Cilj organizovanja okruglog stola je predstavljanje ekonomskih povoljnosti članstva u NATO te, uz razmjenu iskustava i mišljenja predstavnika državnih organa i privrede, sagledavanje mogućnosti dostizanja potrebnih standarda.\nCrnogorske kompanije, čiji su proizvodi kodifikovani prema NATO standardima, prezentovale su iskustva u postupku kodifikacije.\nSavjetnik predsjednika Privredne komore Ruždija Tuzović kazao je da je kodifikacija velika šansa za našu privredu, te da raduje što Crna Gora ima saradnju sa NATO savezom, ne samo u bezbijednosno-političkom, već i u ekonomskom smislu.\n- Biti partner sa NATO znači ostvariti poslovni odnos koji privrednom subjektu donosi profit. Ukoliko je NATO u poslovnom portfoliju privrednog društva, to znači da ono ima mnogo veći rejting – naveo je Tuzović.\nSavjetnik premijera za vanjske poslove Nebojša Kaluđerović podsjetio je da je priključenje Crne Gore NATO savezu jedan od spoljnopolitičkih prioriteta Vlade. Crna Gora je prošla različite faze na tom putu, a u posljednjih godinu akcenat je da se o ovom pitanju od nacionalnog značaja povede dijalog sa svim segmentima u društvu.\n- Crna Gora ne može sebi priuštiti da bude zatvoreno društvo. Naprotiv, moramo iskoristiti sve mogućnosti za razvoj, a jedna od njih je priključenje Sjevernoatlantskoj alijansi – rekao je Kaluđerović.\nGovorio je o ekonomskim benefitima koje naša zemlja dobija ulaskom u ovu organizaciju, podsjećajući da je riječ o tržištu od 900 miliona stanovnika, te da su ovo zemljesa najrazvijenijom demokratijom i ekonomijom koje u posljednjih 60 godina nijesu međusobno ratovale.\n- Jako raduje što u Crnoj Gori imamo kodifikovane proizvode pojedinih kompanija. NATO jemogućnost da se predstavimo kao investiciona destinacija gdje se može proizvoditi po najvišim standardima – rekao je Kaluđerović.\nNačelnik Direkcije za standardizaciju i kodifikaciju u Ministarstvu odbrane Marinko Aleksić govorio je o kodifikacionom sistemu NATO, koji su standardi neophodni za kodifikaciju i o benefitima koje donose.\nNaglasio je da je kodifikacija potreban ali ne i dovoljan uslov za plasman proizvoda NATO-u.\n- Sve kompanije koje misle da mogu da ponude proizvode ovom tržištu moraju proaktvno da djeluju –dodao je on, navodeći da je prvi kodifikovani proizvod Tarin pištolj tm9, a potom su ove standarde dobili proizvodi Plantaža, bjelopoljske France...\nOn je kazao da je sve što vojska nabavlja podložno kodifikaciji, poput hrane, pića, duvana... Oko 35 odsto odbrambenog budžeta troši se na materijalne rashode, opremanje i modernizaciju.\n- Ubuduće ćemo nastojati da svi proizvodi koje nabavlja Ministrarstvo odbrane budu kodifikovani – rekao je Aleksić.\nPredstavnica Ministarstva poljoprivrede i ruralnog razvoja Kristina Lapčević izrazila je nadu da će sve više poljoprivrednih proizvoda biti u NATO kodifikacionom sistemu.\n- Raduje činjenica što je najveći broj kodifikovanih proizvoda preduzeća iz oblasti poljoprivrede, a dobro bi bilo da se i ostali agroproizvođači pozabave prednostima koje donosi ovaj standard, poput učešća na međunarodnim tenderima i izlaska na velika tržišta – rekla je Lapčević.\nDejan Marković, direktor Tara Aerospace and Defends Products a.d, Mojkovac, rekao je da je ova fabrika namjenske industrije od početka okrenuta projektu kodifikacije, od kojeg je imala samo benefite.\n- NATO sistem nam je omogućio da nas prepoznaje 66 zemalja. Uveli smo ranije ISO standarde. Prodajemo proizvode između ostalog ratnom vazduhoplovstvu SAD, Poljskoj, Slovačkoj i Češkoj. Nastavićemo da radimo na standardizaciji i unapređenju proizvoda da bismo došli do novih tržišta – kazao je Marković.\nDirektorica Plantaža Verica Maraš kazala je da je NATO NCAGE peti standard koji je ova kompanija uvela, a prethodili su ISO standardi i HACCP sistem. Kodfikacione brojeve dobilo 22 proizvoda Plantaža.\n- To nam je otvorilo nova tržišta i potvrdilo kvalitet proizvoda kompanije. Ovaj sistem kodifikacije je izazov svim proizvođačima, posebno poljoprivrednim – rekla je Maraš.\nDragan Martinović, Martex, vidi šansu u primjeni NATO standarda koje su uveli.\n- Još nijesmo potpisali ugovore, ali ćemo uskoro izvoziti naše proizvode NATO jedinicima – dodao je Martinović i naglasio značaj partnerstva sa Alijansom.\nMiloš Vukčević, studio Mouse, pitao je da li su kodifikovane usluge, a Aleksić je u odgovoru potencirao da je urađen pilot program za ovu oblast, te da će ona uskoro biti uređena po ovom standardu.


Obaveze za ulazak u Nemačku, Češku, Austriju... - Srpski prevoznici traže hitnu reakciju zbog TESTIRANJA vozača - Pluton Logistics\nPoslovno udruženje Međunarodni transport zatražilo je danas, zbog sve većih problema na terenu, hitnu reakciju Ministarstva spoljnih poslova preko naših diplomatskih predstavništava u zemljama koje samovoljno uvode obavezan test za vozače i zahtevanje hitne obustave ovakvog tretmana vozača.\nPumedtrans je prethodno objavio da su austrijske vlasti uvele zabranu ulaska vozačima iz pravca Italije, ukoliko nemaju negativan korona test ne stariji od 48 sati.\n„Smrzavanje zbog testova, kilometarske kolone“\nSituacija na terenu se dodatno komplikuje, nakon što je više zemalja tokom proteklih dana uvelo obavezu testiranja na korona virus za vozače. Portal trans.info objavio je tokom danas tokom prepodneva da je “sve veći bes zbog nemačkih ograničenja na granici, budući da vozači čekaju na temperaturama ispod nule zbog covid-testova”.\nNakon što je Nemačka od nedelje (14. februara) Slovačku, Češku i deo Austrije – Tirol svrstala u „područja sa varijantom virusa“, svi vozači koji su u prethodnih 10 dana bili na teritorijama ovih zemalja (čak i u tranzitu) prinuđeni su da se testiraju, odosno moraju da poseduju negativan test ne stariji od 48 sati (dozvoljen je i brzi test, a lokacije za testiranje su: Češka OVDE i OVDE, Austrija, Slovačka, Mađarska). Zaprećena kazna je, inače, kako je objavilo slovačko udruženje prevoznika, 15.000 evra.\nPrema izveštajima u Češkoj, neki vozači su morali da čekaju 3 sata na svoje testove, a trans.info je u ponedeljak izvestio da su se redovi na češkoj granici protezali i do 20 kilometara. U Italiji je u ponedeljak bilo još gore – na putu A22 prema severu, redovi teretnih vozila između Bressanone-a i Brenner Pass-a navodno su dostizali 40 kilometara (redovi su nastali zbog potrebe da prevoznici pristupe novim punktovima za testiranje, koji su postavljeni u tom području).\nNakon mera Nemačke, i Češka i Tirol su se odlučile na uvođenje novih obaveza za profesionalne vozače. Češka je tako 13. februara kao odgovor usvojila novu uredbu sa dodatnim merama u slučaju ulaska, te je za ulazak u tu zemlju takođe neophodan negativan test na korona virus, ne stariji od 36 sati, UKOLIKO se ide ka Nemačkoj.\nBojazan od prekida lanca snabdevanja\nNova odluka nemačkih nadležnih organa da od 14. februara 2021. godine, na listu „područja sa varijantom virusa“ svrsta Češku i Austriju, zabrinula je Asocijaciju automobilske industrije (VDA) i Savezno udruženje za teretni transport, logistiku i skladištenje (BGL).\nOni su podsetili da se mnogi delovi za proizvodnju automobila u nemačkim proizvodnim pogonima isporučuju se iz Austrije i Češke, just-in-time ili just-in-sequence. Ako nastanu velike gužve u saobraćaju zbog obaveze registracije i testiranja profesionalnih vozača, lanci snabdevanja mogu lako biti urušeni. Takođe, za razliku od prethodnog proleća, kada su kompanije imale dve do tri nedelje da povećaju zalihe neophodnih delova pre zaustavljanja isporuka iz Italije, nova odluka nemačkih nadležnih organa bila je iznenađenje i za proizvođače i za dobavljače i logistiku stavlja pred ogromne izazove.\n← Beč finansira nabavku teretnih električnih bicikala\nBelgija dobija NAJVEĆU kontejnersku luku u Evropi – Dogovoreno spajanje Antverpen i Zeebruge →\n18. marta 2021. marko\n15. marta 2020. 15. marta 2020. Milica Milosavljevic


U „Krušiku“ ohrabrujuće i dobro! | Kolubarske\nPoložaj srpskog radnika je izuzetno težak, osim radnika HK „Krušik“ kojima je obezbeđen posao i zarade, kao i solidni uslovi rada, zaključak je sa kojim su danas čelnici Asocijacije slobodnih i nezavisnih sindikata napustili valjevsku vojnu fabriku.\nAsocijacija slobodnih i nezavisnih sindikata (ASNS) formirala je danas svoj odbor u HK “Krušik” i to je praktično poslednja fabrika namenske industrije u Srbiji u kojoj do sada nije bilo sindikalnog organizovaanja radnika, kroz ASNS koji će za dve nedelje biti reprezentativni sindikat. “Za sada su u Asocijaciji samo proizvodni radnici”, kaže predsednica Ranka Savić, koja je razgovarala sa direktorom Mladenom Petkovićem i radnicima “Krušik” namenske.\n„Jedini problem jeste to što radnici imaju nekoliko nepovezanih godina radnog staža, ali sam dobila uveravanja da su zajedno sa Vladom Srbije i taj problem rešili i da će to pitanje rešavati kako zaposleni budu odlazili u penziju. Vraćene su jubilarne nagrade, prosečna zarada je 48.000 dinara, što je i republički prosek. Naravno da ta zarada, sa ovakvim poslovima i profitom, treba da bude veća, ali ćemo to ostaviti za neki naredni period naše borbe. Sve u svemu ovo je jedna od boljih poseta srpskim fabrikama i bila bih srećna da ovakvih poseta ima mnogo više“, kaže Savić.\nOna dodaje da se HK „Krušik“ od ostalih srpskih fabika namenske industrije izdvaja po tome što nema dugovanja, tako da se proizvodnja ne finansira kreditima, nego iz sopstvenih sredstava, što nije slučaj sa mnogim namenskim preduzećima, koja traže pomoć Države kroz subvencije i kreditno se zadužuju.\nNe mogu da vam opišem koliko sam srećna zbog današnjeg razgovora u Krušiku jer sam putujući po Srbiji i razgovarajući sa poslodavcima i radnicima, slušala samo kukanje, jad, bedu i nemaštinu. Ovo što sam čula u „Krušiku” je ohrabrujuće i dobro.\nRadnici „Krušik“ namenske, članovi odbora ASNS, su potvrdili sve navode direktora, jedinu zamerku su imali na uslove rada. „Dogovorili smo se da se u narednom periodu poboljšaju uslovi rada i bezbednsot radnika. Jedan deo proizvodnje već sada je prilagođen evropskim i svetskim standardima, a drugi deo biće unapređen u narednih šest meseci, dobili smo uveravanja direktora kompanije“, kaže Savić.\nASNS pauziraju za ovogodišnje izbore, nezadovoljni i jednom i drugom stranom\nAsocijacija nezavisnih sindikata neće podržati nijednu političku partiju na ovogodišnjim parlamentarnim izborima jer je nezadovoljna ponudom, programima i rešenjima koje nude partije.\n„Nismo zadovoljni trenutnim stanjem jer položaj srpskog radnika, izuzev radnika 'Krušika', je izuzetno težak. Srpski radnik je postao jeftina potrošna roba, izuzetno nezaštićen i slabo plaćen. U situaciji kada i sama Vlada dolazak stranih investitora reklamira kroz bagatelnu radnu snagu, ASNS ne može biti zadovojan. Istovremeno opozicione partije nisu nas uverile da imaju programe i snagu da nešto promene“, kaže predsednica ASNS.\nDodaje da i dalje misli da je sindikatu mesto u parlamentu jer mora da učestvuje u radu zakonodavne vlasti, zato će pokrenuti pitanje kako sindikat da učestvujeu radu Skupštine, ali da ne bude na listi neke političke partije. „Možda nam kao model posluže Nemačka i Austrija gde sindikati imaju stolice u parlamentu, učestvuju nezavisno od partija i tako daju svoj doprinos donošenju zakona i radu parlamenta“, predlaže Ranka Savić.\nNa prethodnim izborima ASNS je podržala LDP, kada je Ranka Savić bila narodna poslanica.\n6. izdanje festivala "Valjevski filmski susreti" Pre 18 sati 21 minuta\nStranka moderne Srbije proverava nezvaničnu informaciju Pre 15 sati 30 minuta\nVlast kao da je izgubila entuzijazam Pre 21 sati 29 minuta\nU organizaciji Udruženja Open minded Pre 19 sati 36 minuta


Predstavnici Rumuna iz Županije Timiš uskoro u Zrenjaninu\nRadi ostvarivanja saradnje u cilju razvoja turizma u regionu, Zrenjanin će uskoro posetiti predstavnici delegacije iz Županije Timiš. Poseta, koju organizuje Turistička organizacija grada Zrenjanina uz podršku Unije poslodavaca Zrenjanin, biće upriličena u utorak, 27. novembra.\nUoči posete, održana je konferencija, na kojoj su govorili izvršni direktor Unije poslodavaca Zrenjanin, Izabela Kiš, direktor Turističke organizacije grada Zrenjanina, Zoran Ljubotina, vlasnik Turističke agencije Caravan, Vladeta Dašić i Natalija Palinkaš, vlasnik restorana Renesansa, kao predstavnik naših ugostitelja.\nZoran Ljubotina je sa zadovoljstvom najavio dolazak predstavnika Županije Timiš i grada Temišvara, kao i početak saradnje sa njima. Istakao je da je ideja potekla sa sajma „ZRBIZNET“, a cilj ideje da se dovede veliki broj turista iz Rumunije i u tom smislu podigne turizam na viši nivo. Delegacija iz Zrenjanina je pre tri nedelje posetila Temišvar, gde je bila sačekana od strane predstavnika Županije, grada Temišvara, vlasnika turističkih agencija. Ljubotina je najavio i promociju grada Zrenjanina, koja će se održati u utorak, pripremljenu za goste i nastavak razgovora, koji su započeti u Rumuniji.\nPrvo takvo putovanje je planirano već za 30. novembar ili 5. decembar.\nPutovanje će biti komercijalnog tipa, a u cenu od 1000 dinara ulazi autobuski prevoz i razgledanje grada sa stručnim vodičem. Za predstavnike Rumuna, koji dolaze sledeće nedelje u dvodnevnu posetu našem gradu, pripremljen je bogat program. Prvog dana je za njih planirana interno ciljna, usmerena promocija grada, na kojoj će se prikazati film, a pozdraviće ih predstavnik grada Zrenjanina, direktor Turističke organizacije grada Zrenjanina i predsednik Instituta za kulturu vojvođanskih Rumuna, Doru Ursu. Drugog dana, sa stručnim vodičem, grupi će se pokazati grad i okolina.\nIzabela Kiš je istakla da su svi članovi Unije iz različitih oblasti uvideli da jedino zajedničkim snagama mogu da daju velike rezultate. Na ovaj način će se povećati vidljivost grada i dolazak turista, što je upravo i cilj. Dokaz opravdanosti odlaska delegacije iz Zrenjanina u Temišvar je upravo uzvratna poseta njihovih privrednika i preduzetnika. Nastavku razgovora sa gostima prisustvovaće privrednici i preduzetnici koji su već potvrdili svoj dolazak. Inače Unija poslodavaca Zrenjamin neguje saradnju sa raznim institucijama iz Rumunije, što je jako važno za ekonomski razvoj grada i regiona. Unija je podržala i uvek će podržavati ovakav vid saradnje, jer želi da pomogne svojim članovima, kako bi bili uspešniji, a grad kvalitetniji.\nIzvor i foto: visitzrenjanin.com\nTagovi poseta rumunaturisticka organizacija grada zrenjaninaturizamturizam zrenjaninzrenjaninŽupanija Timiš\nDo kraja godine penzionerima pomoć od 3.000 dinara\nVremenska i biometeorološka prognoza: Oblačno s pljuskovima, oprez osobama sa srčanim i disajnim problemima


17.02.2020 XXIV MEĐUNARODNA NAUČNO-STRUČNA KONFERENCIJA „INFORMACIONE TEHNOLOGIJE 2020“\nElektrotehnički fakultet Univerziteta Crne Gore i “IT društvo” organizuju XXIV naučno-stručnu konferenciju „INFORMACIONE TEHNOLOGIJE – SADAŠNJOST I BUDUĆNOST 2020“ koja će se održati od 18. do 22. februara 2020. godine na Žabljaku. Ovo je naučno-stručni skup, koji se već 24 godine organizuje na Žabljaku i ima za cilj sveobuhvatno i multidisciplinarno sagledavanje aktuelnosti u oblasti informacionih i komunikacionih tehnologija. Na Konferenciji će biti organizovani paneli, autorske sesije, radionice i rasprave na okruglim stolovima o ICT trendovima razvoja, procesu digitalne transformacije, kao i o drugim aktuelnim problemima iz ove oblasti. Programski odbor sačinjavaju eminentni naučnici iz 8 država, a Konferencija je podržana od strane IEEE udruženja i IEEE sekcije za Srbiju i Crnu Goru. Pored prezentacije autorskih radova, na konferenciji će eminentni i kompetentni međunarodni i domaći eksperti uzeti učešća na panelima sa temama: „IoT security risks“, „ICT u elektroenergetici“ i „Blockchain tehnologija i primjene“.\nKao i ranijih godina, biće omogućeno da šira stručna i naučna javnost i svi zainteresovani prate dešavanja na Konferenciji preko Interneta, putem videokonferencije. Linkovi za pristup Konferenciji preko Interneta, kao i svi detalji programa i ostalih aktivnosti, će biti dostupni na ovom sajtu.\nPored naučnih i stručnih aktivnosti, organizatori su se potrudili da učesnici uživaju u čarima Durmitora i mnoštvu lokalnih turističkih sadržaja, kroz organizovana druženja u vidu sledećih aktivnosti: SKI workshop, Kuvano vino u Jezerima, Durmitorko sijelo uz gitaru, Jezerski pogled sa Savine vode i IT Banquet na Crnom jezeru i modnom revijom Marine Banović.\nPodršku Konferenciji su pružili Prirodnomatematički fakultet UCG, Fakulet Informacionih tehnologija Univerzitet Donja Gorica (UDG), Fakultet Organizacionih Nauka Univerzitet Beograd (FON UB), Ministarstvo nauke Crne Gore, Čikom doo, Roaming Networks, Symantec/Broadcom, Opština Žabljak, Turistička organizacija Žabljak i Nacionalna turistička organizacija (NTO) Crne Gore.\nOrganizatori očekuju preko 200 učesnika, nadaju se lijepom vremenu, druženju i obilju ideja i snijega.\nOtvaranje Konferencije je 20. februara u 21 čas u restoranu „Crno jezero“ na Žabljaku.


KAFANE OSTAJU ZATVORENE Rezultati pregovora ugostitelja i premijera Srpske | Laktaši - Glas Laktaša - Nezavisni online magazin\nKAFANE OSTAJU ZATVORENE Rezultati pregovora ugostitelja i premijera Srpske\nLAKTAŠI, 26.marta- Ugostiteljski objekati u Republici Srpskoj ostaće zatvoreni i narednih sedam dana – saopšteno je iz Udruženja ugostitelja RS “Horeka” nakon sastanka sa premijerom RS Radovanom Viškovćem.\nUsaopštenju se navodi da će se pri otvaranju morati poštovati sve epidemiološke mjere u baštama i unutar objekata po mjerama iz novembra 2020. godine, odnosno prema kvadraturi objekta.\nRepublički krizni štab neće, kako kažu, ograničavati radno vrijeme već će odluku o trajanju radnog vremena prenijeti na lokalne zajednice koje će same u skladu sa epidemiološkom situacijom donositi odluku o radnom vremenu.\nŠalterska prodaja i dostava može da bude do 22 umjesto do 21 časa.\n– Vlada RS će, zbog zatvaranja ugostiteljskih objekata, priznati ukupne prijavljene doprinose na plate u martu. Bće oformljena stručna komisija u sastavu članova Horeke, Ministarstva trgovine i turizma, Poreske uprave i Ministarstva finansija za analizu poreza i doprinosa u ovom sektoru, radi ostvarivanja benefita za radnike, poslodavce i državu – kažu u ovom Udruženju.\nMjere za pomoć Horec, odnosno ugostiteljstvu u RS za april biće definisane u zavisnosti od početka rada objekata. Poslodavcima iz sektora turizma i ugostiteljstva je omogućeno postizanje reprograma sa Poreskom upravom RS za dospjele obaveze poreza i doprinosa, s tim da se zahtjevi podnose pojedinačno. Postizanjem reprograma stiču se uslovi za dobijanje poreskog uvjerenja. Dogovorena je odgoda plaćanja računa za električnu energiju na 90 dana uz pojedinačno podnošenje zahtjeva.\nPrethodni tekstLavovskom borbom ljekara dobio najvažniju bitku: Nikola pobijedio koronu nakon 52 dana na respiratoru\nSledeći tekstOd ponedjeljka dozvoljen rad frizerima i kozmetičarima


26.03.2019 / 16:03 BiH - Haris Plakalo\nGeneralni sekretar Evropskog pokreta u BiH Haris Plakalo, izjavio je pred dolazak evropskog komesara za politiku susjedstva i pregovore o proširenju Johannesa Hahna u Bosnu i Hercegovinu u četvrtak, kako su evropske integracije trenutno jedino vezivno tkivo svih političkih predstavnika u Bosni i Hercegovini, i nešto za što postoji opći dogovor. Međutim, upozorio je kako zastojem EU integracija, dolazi i do zastoja investicija iz zemalja članica Evropske unije.\nU izjavi za Fenu, istakao je da iako još uvijek nije konstituisano Vijeće ministara BiH, kao i Vlada Federacije BiH, jedino tkivo koje povezuje sve političke predstavnike u Bosni i Hercegovini, bar po izjavama, su evropske integracije, te upravo zbog toga je potrebno što brže konstituisanje vlasti na nivou Bosne i Hercegovine i Federacije BiH, kako bi se pozitivan trend implementiranja svih reformi na putu ka Evropskoj uniji nastavio.\n- Zastoj tih reformi i integrativnih procesa vezanih za članstvo Bosne i Hercegovine i dobivanje statusa kandidata direktno utječe i na same investicije iz zemalja članica Evropske unije. Predstojeća posjeta Evropskog komesara Hahna BiH, najvjerovatnije će biti fokusirana na procese najave skorih velikih investicija koje dolaze iz Kine i drugih zemalja nečlanica Evropske unije, i to je svakako nešto što će biti u fokusu razgovora predstavnika evropske administracije kada je Bosna i Hercegovina u pitanju u narednom periodu – potcrtao je Plakalo.\n- Međutim, ne može se zanemariti zabrinutost Komesara za proširenje EU Johannesa Hahna kada su ovakve investicije u pitanju, i to je svakako pokazatelj da kada postoji zastoj EU integracija, kao rezultat dolazi i do zastoja investicija iz država članica EU, te se posjeta Komesara Hahna mora maksimalno iskoristiti i shvatiti kako bi se iskristalizirala pozicija BiH u pogledu velikih investicijskih i infrastrukturnih projekata važnih za Bosnu i Hercegovinu i njene građane - naglasio je Plakalo.